Ο Ερντογάν είναι ο κατεξοχήν υπεύθυνος της νέας κρίσης στην Τουρκία - Ειδήσεις - νέα - Το Βήμα Online\nΟ Ερντογάν είναι ο κατεξοχήν υπεύθυνος της νέας κρίσης στην Τουρκία\nΗ δραματική μάχη ανάμεσα στο τουρκικό κυβερνών κόμμα Ανάπτυξης και Δικαιοσύνης...\n24 Ιανουαρίου 2014, 21:36 Ενημερώθηκε: 25 Ιανουαρίου 2014, 06:00\nΗ δραματική μάχη ανάμεσα στο τουρκικό κυβερνών κόμμα Ανάπτυξης και Δικαιοσύνης (ΑΚΡ) και τον μέχρι πρότινος σύμμαχο του, το θρησκευτικό κίνημα Χιζμέτ που καθοδηγείται από τον αυτοεξόριστο κληρικό Φετιουλάχ Γκιουλέν, αποδεικνύει τις μαζικές παρανομίες στις οποίες υπέπεσαν και οι δυο αυτές ομάδες προκειμένου να παγιώσουν την κυριαρχία τους.\nΕισαγγελείς που θεωρούνται πως είναι φίλα προσκείμενοι στον Γκιουλέν ξεκίνησαν μια ευρείας κλίμακας έρευνα για απάτη και διαφθορά που πήγε τόσο μακριά, ώστε πλέον εμπλέκει τέσσερις υπουργούς της κυβέρνησης Ερντογάν και φτάνει μέχρι τον ίδιο τον γιο του πρωθυπουργού της Τουρκίας.\nΟ Ερντογάν και οι σύμβουλοι του ανταπάντησαν στις επιθέσεις αυτές, κατηγορώντας τον Γκιουλέν πως απεργάζονται εν «γραφειοκρατικό πραξικόπημα» και χρησιμοποιούν βρώμικα κόλπα, όπως το «φύτεμα» αποδείξεων εναντίον στρατιωτικών που είχαν καταδικαστεί πέρσι ότι συνωμοτούσαν να ανατρέψουν τον Ερντογάν μέχρι εκτεταμένες [και ανεπίσημες] υποκλοπές συνομιλιών.\nΕπίσης, όπως ισχυρίζονται, οι υποστηρικτές του Γκιουλέν έχουν καταφέρει να δημιουργήσουν μέσα στην Τουρκία ένα κράτος εν κράτει.\nΟι Γκιουλενιστές, από την άλλη, έχουν «ντύσει» την πολεμική τους εκστρατεία εναντίον του πρωθυπουργού με τον μανδύα της έρευνας για διαφθορά. Όμως, όσοι γνωρίζουν περί Τουρκίας, είναι ήδη εξοικειωμένοι με το γεγονός πως σίγουρα υπήρξε διαφθορά όσον αφορά σε πολλά κατασκευαστικά έργα στη χώρα.\nΑλλά η έρευνα για τη διαφθορά είναι ξεκάθαρα πολιτικά υποκινούμενη και ο Ερντογάν έχει δίκιο να αναρωτιέται για τα κίνητρα των εισαγγελέων – παρόλο που είναι ο ίδιος αυτός που έδωσε εξαρχής τόσα περιθώρια ελευθερίας και δράσης στο κίνημα του Γκιουλέν.\nΠριν από τρεισήμισι χρόνια ο Ερντογάν είχε τη χρυσή ευκαιρία, αμέσως μετά το συνταγματικό δημοψήφισμα του Αυγούστου του 2010, να κάνει μια σειρά από κινήσεις και να παγιώσει την εξουσία του. Θα μπορούσε να έχει αποκηρύξει τα δικαστικά κολπάκια και την χειραγώγηση των ΜΜΕ που είχαν δώσει τη δυνατότητα στο καθεστώς του να πάρει την εξουσία. Εκείνο τον καιρό, έγραφα πως «αν ο Ερντογάν δεν αλλάξει σύντομα πορεία, τότε η Τουρκία θα γίνει ακόμη πιο αυταρχική, οι πολιτικοί διαχωρισμοί θα γίνουν ακόμη πιο έντονοι και μια πολιτική κρίση θα είναι αναπόφευκτη».\nΔυστυχώς, έπεσα μέσα στη πρόβλεψη μου. Σήμερα ο πρωθυπουργός έχει ακόμη λιγότερες επιλογές, αλλά έχει ακόμη τη δυνατότητα να αντιστρέψει τη κατάσταση καθώς οι μηχανορραφίες των γκιουλενιστών στη δικαστική εξουσία έχουν στρέψει όλες τις πλευρές εναντίον τους: εθνικιστές, κούρδοι ακτιβιστές, κοσμικοί, παραδοσιακοί ισλαμιστές, σοσιαλιστές και φιλελεύθεροι, όλοι τους έχουν πληγεί κάποια στιγμή από τις ίντριγκες αυτές.\nΟ Ερντογάν θα μπορούσε να κινητοποιήσει έναν συνασπισμό πέραν του ΑΚΡ προκειμένου να υποστηρίξει μια σειρά από μεταρρυθμίσεις με στόχο την επαναφορά της δικαστικής εξουσίας στην πρότερη και κανονική της μορφή και ρόλο. Απ’ ότι φαίνεται όμως, δεν δείχνει διατεθειμένος να εκμεταλλευτεί ούτε αυτή την τελευταία ευκαιρία. Αντ’ αυτού προτιμάει να ανταπαντήσει με ακόμη μεγαλύτερο αυταρχισμό, με τον απ’ ευθείας διορισμό δικαστικών από την κυβέρνηση, το υπουργείο Δικαιοσύνης.\nΟι υποστηρικτές του έχουν αρχίσει να επιδίδονται σε μια εκστρατεία λασπολόγησης του Γκιουλέν, τακτικές που θυμίζουν τις αντίστοιχες των γκιουλενιστών. Ο Ερντογάν πιστεύει πως θα διατηρήσει τη δημοτικότητα του και να καταφέρει να ξεπεράσει τη κρίση χωρίς καν να επεκτείνει το συνασπισμό του. Η διαμάχη ανάμεσα στον πρωθυπουργό και το κίνημα του Γκιουλέν έχει κλιμακωθεί σε σημείο που είναι δύσκολο πλέον να φανταζόμαστε μια πιθανή συμφιλίωση τους.\nΤα καλά νέα είναι πως όλη αυτή η κόντρα αφήνει να διαφανούν τα φαινόμενα διαφθοράς και δικαστικής χειραγώγησης, πάνω στα οποία βασίζεται το καθεστώς του Ερντογάν.\nΑπ’ την άλλη, τα κακά νέα είναι ότι, ανεξάρτητα με το ποιος θα επικρατήσει, ο μεγάλος χαμένος θα είναι η ίδια η Τούρκικη δημοκρατία, τουλάχιστον βραχυπρόθεσμα, έως ότου κάνουν την εμφάνιση τους οι πραγματικά δημοκρατικές δυνάμεις.\n*Ο Dani Rodrik είναι καθηγητής Κοινωνικής Επιστήμης στο Ινστιτούτο Προηγμένων Σπουδών στο Πρίνστον των ΗΠΑ


Διακοπή λειτουργίας των Δημαρχιακών Καταστημάτων Ευπαλίου και Ερατεινής (2 - 3/3/2021) - Διαγνωστικοί έλεγχοι Κορωνοϊού (rapid tests) σε όλους τους υπαλλήλους του Δήμου στις Δ.Ε. Ευπαλίου και Ερατεινής (4/3/2021) - Διαγνωστικοί έλεγχοι Κορωνοϊού (rapid tests) στο Λιδωρίκι (5/3/2021) - Λιδωρίκι Φωκίδας\nΔιακοπή λειτουργίας των Δημαρχιακών Καταστημάτων Ευπαλίου και Ερατεινής (2 – 3/3/2021)\nΔιαγνωστικοί έλεγχοι Κορωνοϊού (rapid tests) σε όλους τους υπαλλήλους του Δήμου στις Δ.Ε. Ευπαλίου και Ερατεινής (4/3/2021)\nΔιαγνωστικοί έλεγχοι Κορωνοϊού (rapid tests) στο Λιδωρίκι (5/3/2021)\nΠρος ενημέρωση των δημοτών ο Δήμος Δωρίδος ανακοινώνει τα εξής:\nΣήμερα Δευτέρα 1/3/2021 διεγνώσθη μεταξύ του υπαλληλικού προσωπικού του Δήμου ένα θετικό κρούσμα covid-19.\nΗ Πολιτική Προστασία του Δήμου, σε συνεργασία με την Περιφέρεια Στερεάς Ελλάδας, τον Περιφερειάρχη κ. Φάνη Σπανό και τον συντονιστή ιατρό ανίχνευσης κρουσμάτων covid-19 κ. Αγάλο Φωτόπουλο, ακολουθώντας αυστηρά το πρωτόκολλο του ΕΟΔΥ προχωρά άμεσα στις εξής ενέργειες:\nα) Διακοπή λειτουργίας για δυο (2) ημέρες, την Τρίτη 2/3/2021 και την Τετάρτη 3/3/2021, των Δημαρχιακών καταστημάτων Ευπαλίου και Ερατεινής.\nβ) Λεπτομερή απολύμανση των κτηρίων και των οχημάτων του Δήμου από εξουσιοδοτημένα προς αυτό συνεργεία, καθώς και εξονυχιστική καθαριότητα κατόπιν αυτής.\nγ) Ιχνηλάτηση των άμεσων επαφών του κρούσματος κατά την τελευταία εβδομάδα και υποχρεωτική απομόνωση αυτών σε καραντίνα.\nδ) Διενέργεια rapid tests την Πέμπτη 4/3/2021 σε όλους τους υπαλλήλους του Δήμου στις Δημοτικές ενότητες Ευπαλίου και Ερατεινής.\nε) Την Παρασκευή θα πραγματοποιηθεί από συνεργείο του ΕΟΔΥ (ΚΟΜΥ) δωρεάν επαναληπτική δειγματοληψία rapid tests στην Δ.Ε. Λιδωρικίου για όλους, Δημότες και υπαλλήλους.\nΕνημερώνουμε επίσης πως την επόμενη εβδομάδα θα πραγματοποιηθούν και πάλι επαναληπτικές δειγματοληψίες σε όλες τις Δημοτικές Ενότητες του Δήμου Δωρίδος, για τις οποίες θα εκδοθεί νεότερη ανακοίνωση. Ο Δήμος, στο πλαίσιο των αρμοδιοτήτων του, συνεχίζει καθημερινά τις παρεμβάσεις αποσκοπώντας στον περιορισμό της διασποράς του κορωνοϊού. Ταυτόχρονα καλεί όλους να τηρούν αυστηρά τα μέτρα προστασίας που έχουν δοθεί από τις αρμόδιες υπηρεσίες.


Θα κληθεί για εξηγήσεις ο Αραβίδης - ΑΕΚ - SPORT 24\nΕπιμέλεια: Κώστας Τσίλης Δημοσίευση: 18 Σεπ. 2016 19:54\nΤο αινιγματικό ποστάρισμα του Χρήστου Αραβίδη, που προκάλεσε ερωτηματικά για το μέλλον του στην ΑΕΚ, έχει ως αποτέλεσμα να κληθεί για εξηγήσεις. Θα δώσει την απάντησή του και θα αποφασίσει η διοίκηση για τον τρόπο που θα διαχειριστεί την υπόθεση.\nΌλα όσα έγραψε ο Χρήστος Αραβίδης στην ανάρτησή του, προφανώς χρήζουν και εξηγήσεων και ερμηνείας. Διότι είναι εξαιρετικά αινιγματικά. Για αυτό και ο επιθετικός της ΑΕΚ θα κληθεί να δώσει διευκρινήσεις για την ανάρτησή του.\nΉ τουλάχιστον να ερωτηθεί, έστω και αν αυτό δεν έχει τον χαρακτήρα επίσημης διαδικασίας εξηγήσεων. Και ανάλογα με τις απαντήσεις που θα πάρει η ΑΕΚ, θα αποφασίσει για τον τρόπο που θα διαχειριστεί την υπόθεση.\nΥπενθυμίζεται ότι ο διεθνής επιθετικός έγραψε στην προσωπική του σελίδα στο Facebook: "Προτιμώ τα παιχνίδια που γίνονται μέσα στο γήπεδο. Όχι, αυτά που γίνονται πίσω από την πλάτη μου. Η πιο μεγάλη τέχνη είναι: Να ξέρεις να αποχωρείς την κατάλληλη στιγμή. Και συνήθως η έξοδος, βρίσκεται εκεί που ήταν η είσοδος".\n"ΝΑ ΞΕΡΕΙΣ ΝΑ ΑΠΟΧΩΡΕΙΣ ΤΗΝ ΚΑΤΑΛΛΗΛΗ ΣΤΙΓΜΗ"\nΤο μήνυμα του Αραβίδη


Κωνσταντοπούλου: Μετά τον πρέσβη επίθεση και στον Μανώλη Γλέζο (Photo) | Documento\nΔιαβάζετε: ΚΩΝΣΤΑΝΤΟΠΟΥΛΟΥ: ΜΕΤΑ ΤΟΝ ΠΡΕΣΒΗ ΕΠΙΘΕΣΗ ΚΑΙ ΣΤΟΝ ΜΑΝΩΛΗ ΓΛΕΖΟ (PHOTO)\nΚωνσταντοπούλου: Μετά τον πρέσβη επίθεση και στον Μανώλη Γλέζο (Photo)\n12.06.2017 | 08:33\nΗ Ζωή Κωνσταντοπούλου μετά το σκηνικό στο Δίστομο και την επίθεσή της στον Γερμανό πρέσβη "επέστρεψε" δριμύτερη και ανέβασε στη σελίδα της "Πλεύσης Ελευθερίας" στο Facebook ανάρτηση που ουσιαστικά λέει ότι ο Μανώλης Γλέζος έβαλε τη ναζιστική σημαία, αυτή που κατέβασε από την Ακρόπολη, στο μνημείο των πεσόντων στο Δίστομο.\nΗ ανάρτηση έγινε από τον κ. Διαμαντή Καραναστάση και το κόμμα της κυρίας Κωνσταντοπούλου ανήρτησε αυτούσια στη σελίδα που διατηρεί στο Facebook.\nΔιαβάστε ολόκληρη την ανάρτηση που προσυπογράφει - δια της ανάρτησης της - η Ζωή Κωνσταντοπούλου.\nΓια όσους δεν κατάλαβαν, στη σφαγή του Διστόμου εκτελέστηκαν 218 άνθρωποι, μωρά, παιδιά και έφηβοι και πιο μεγάλοι και ηλικιωμένοι… Εκτελέστηκαν… Όσοι έχουν παιδιά ή γονείς καταλαβαίνουν τι σημαίνει αυτό. Όσοι έχουν ζωή καταλαβαίνουν. Όσοι μπορούν να καταλάβουν, καταλαβαίνουν. Για όσους δεν κατάλαβαν, ο πρέσβης δεν έρχεται σε εκδηλώσεις ως φυσικό πρόσωπο. Δεν έρχεται για αναψυχή. Ο πρέσβης εκτελεί καθήκοντα πρεσβεύοντας μια χώρα. Μια χώρα που αρνείται ακόμη να ζητήσει συγνώμη και να καταβάλει στο χωριό αυτό την δικαστική αποζημίωση από το 2000, στους συγγενείς και σε όσους λίγους ζούνε ακόμη. Για όσους δεν κατάλαβαν, ο πρέσβης εκπροσωπεί μια χώρα που αρνείται να ζητήσει συγνώμη και να αναλάβει τις συνολικές αποζημιώσεις των 341 δις ευρώ. Τουλάχιστον… (Αν κάποιος δεν τα θέλει ή δεν τα χρειάζεται, μπορεί να αράξει στην ησυχία του. Και εμείς να ζητήσουμε τα υπόλοιπά). Για όσους δεν κατάλαβαν το “παιδί του εγκληματία” σύμφωνα με το Μανώλη Γλέζο, εκπροσωπεί αυτήν τη χώρα (κι ας είναι ο καλύτερος άνθρωπος του κόσμου). Δεν ήρθε εκδρομή στο Δίστομο. Για όσους δεν κατάλαβαν, η χώρα αυτή έχει καταλάβει τη χώρα μας. Έχει επιβληθεί και εξοντώνει τη χώρα μας. Εξοντώνει εμάς έναν-έναν. Για όλους θα έρθει η σειρά… Για όσους δεν κατάλαβαν, μια γυναίκα βγήκε και στάθηκε μπροστά χτες για να μη μπει η γερμανική σημαία πάνω στο μνήμα αυτών που εκτελέστηκαν, χωρίς καμία δικαίωση ακόμη για αυτούς. Το κατάλαβες; Και προς τιμήν του ο πρέσβης έκανε πίσω, γιατί αυτός κατάλαβε. Γιατί είναι άνθρωπος. Αυτό το καταλάβαμε. Ο Γλέζος είναι ο ήρωας που πριν 76 χρόνια κατέβασε τη σημαία από την ακρόπολη. Ο Γλέζος είναι αυτός που χτες την έβαλε πίσω. Αυτή τη φορά πάνω στο μνήμα των νεκρών. Την άρπαξε και την έβαλε με μανία. Οδηγώντας τον εκπρόσωπο του κατακτητή από το χέρι. Μπροστά σε έναν δήμαρχο, βγαλμένο από τη χειρότερη ελληνική ταινία κατοχής, που επαναλάμβανε με λεπτή φωνή “bitte, bitte sen… bitte, bitte sen”. Για όσους δεν κατάλαβαν ο Μανώλης Γλέζος αυτό έκανε χτες. Και αυτό δε χρειάζεται να είσαι ήρωας για να έχεις δικαίωμα να το λες. Ήταν αυτός που παραμέρισε το “εμπόδιο” που στάθηκε μπροστά του. Το έσπρωξε, για προσωπικούς λόγους. Μετά τη μικροπρέπεια στην έναρξη του βιβλίου του, λίγους μήνες πριν, πάλι για προσωπικούς λόγους. Ο Μανώλης Γλέζος, φοβήθηκε χτες ότι η Ζωή Κωνσταντοπούλου -που μπορεί να έχει μαζί της ό,τι προσωπικό θέλει- θα του πάρει τη σημαία που κατέβασε κάποτε. Και προτίμησε να τη βάλει πίσω από το να την αφήσει στα χέρια άλλου. Να σπρώξει αυτή τη γυναίκα και να βάλει τη σημαία πίσω. Πάνω στους νεκρούς πια. Αρκεί να μην την πάρει άλλος. “Παιδί εγκληματία” δεν είμαι και σίγουρα δεν είμαι παιδί του Γλέζου. Μακριά από εμένα αυτή η ντροπή που είδα χτες. Για όλους τους Έλληνες και για όλους τους Γερμανούς φίλους πολίτες. Κάτι πολύ άρρωστο συμβαίνει στη χώρα μας. Το βλέπουμε όλοι. Και κάποιοι κάνουν πως δεν καταλαβαίνουν. δ\nPosted by Diamantis Karanastasis on Sonntag, 11. Juni 2017


ANT1 internet world | Σπαζοκεφαλιά! Εσύ μπορείς να βρεις τον σκύλο στη φωτογραφία;\nΣπαζοκεφαλιά! Εσύ μπορείς να βρεις τον σκύλο στη φωτογραφία;\nΗ συγκεκριμένη δεν είναι θέμα εξυπνάδας αλλά παρατηρητικότητας...\nΗ συγκεκριμένη φωτογραφία - σπαζοκεφαλιά είχε κυκλοφορήσει στο διαδίκτυο και η αλήθεια είναι ότι δυσκόλεψε πολλούς, αφού ο σκύλος είναι πραγματικά καλά κρυμμένος.\nΚαι το να τον βρει κανείς δεν είναι θέμα εξυπνάδας αλλά παρατηρητικότητας...\nΕσύ τον διακρίνεις;\nΕάν όχι, ορίστε η λύση!


ΑΠΙΣΤΕΥΤΟΣ Ο ΠΟΛΥΓΛΩΣΣΟΣ ΜΗΤΣΟΤΑΚΗΣ! ΕΝΤΥΠΩΣΙΑΣΕ ΚΑΙ ΤΗ ΜΕΡΚΕΛ ΜΕ ΤΑ ΓΕΡΜΑΝΙΚΑ ΤΟΥ! ΒΙΝΤΕΟ\nΕντυπωσιακός για μια ακόμη φορά ο Κυριάκος Μητσοτάκης. Αυτή τη φορά εξέπληξε και την ίδια την καγκελάριο Μέρκελ μιλώντας άριστα γερμανικά.\nΔείτε τον και ακούστε τον


"Mea culpa" από το δήμαρχο για τις κατασχέσεις οικοσκευών - Νέα Κρήτη\n"Mea culpa" από το δήμαρχο για τις κατασχέσεις οικοσκευών\nΗμερομηνία δημοσίευσης: 16/12/2014, 21:49\nΤελευταία ενημέρωση: 16/12/2014, 21:51\n«Συγνώμη, λάθος μας»: Αυτή ήταν η επωδός του δημάρχου Ηρακλείου Βασίλη Λαμπρινού ως προς την απίστευτη υπόθεση των κατασχέσεων οικοσκευών οικονομικά αδύναμων δημοτών για χρέη προς το Δήμο, που αποκάλυψε το neakriti.gr.\nΕρωτηθείς κατά τη διάρκεια της συνέντευξης Τύπου που έδωσε σήμερα για να παρουσιάσει το έργο της δημοτικής Αρχής των πρώτων 100 ημερών, ο κ. Λαμπρινός ουσιαστικά ομολόγησε ότι ήταν λάθος ο τρόπος με τον οποίο διεκδικήθηκαν τα χρωστούμενα των "ευπαθέστερων" μικροοφειλετών, παίρνοντας τις αποστάσεις του από τις σχετικές δηλώσεις που είχε κάνει ο αρμόδιος επί των οικονομικών αντιδήμαρχος Γ. Καραντινός.\nΜίλησε επίσης για «λάθος πρακτική» κάποιων δικαστικών επιμελητών (υπονοώντας υπερβάλλοντα ζήλο) που έσπευσαν να κατάσχουν οικοσκευές, και δήλωσε ότι η δημοτική Αρχή θα κάνει οτιδήποτε είναι δυνατό για να προστατευτούν οι ευπαθείς ομάδες των δημοτών.\nΩστόσο διευκρίνισε ότι νομικά δεν μπορούσε να μην απαιτήσει τα χρωστούμενα ο Δήμος Ηρακλείου, καθώς θα βρισκόταν νομικά εκτεθειμένος, υποστηρίζοντας ότι με ανάλογο τρόπο έπρατταν και οι προηγούμενες δημοτικές Αρχές.\nΤέλος επισήμανε ότι θα γίνει κάθε προσπάθεια για να εισπραχθούν τα 20 περίπου εκατομμύρια ευρώ που χρωστούν 28 μεγαλο-οφειλέτες.\nΣε έναν μίνι-απολογισμό των πρώτων 100 ημερών από την ανάληψη της δημοτικής Αρχής από την παράταξή του προχώρησε σήμερα ο δήμαρχος Ηρακλείου Βασίλης Λαμπρινός.\nΚατά τη διάρκεια της σχετικής συνέντευξης Τύπου, ο κ. Λαμπρινός ανέφερε χαρακτηριστικά ότι η νέα δημοτική Αρχή «κατόρθωσε να προχωρήσει, μέσα σε δύσκολες συνθήκες, αρκετά θέματα, μέσα από συλλογική δουλειά και συνεργασία».\nΞεκινώντας την ανάλυση των παρεμβάσεων στις οποίες προχώρησε η νέα δημοτική Αρχή, ο κ. Λαμπρινός ξεκίνησε από τα ζητήματα που έχουν να κάνουν με την κοινωνική πρόνοια.\nΌπως είπε, «προχωρήσαμε στην τοποθέτηση προκατασκευασμένων οικίσκων για τη διανυκτέρευση 15 αστέγων με προοπτική να δημιουργηθεί δομή μέσα από πρόγραμμα του υπουργείου Εργασίας και άλλων φορέων, με στόχο αυτή να είναι μόνιμη με δυνατότητα φιλοξενίας επιπλέον 30 αστέγων. Τούτο αποτελεί δέσμευση την οποία είχαμε εξαγγείλει πριν από τις εκλογές και υλοποιούμε.\nΠαράλληλα προχωρεί η δράση για παροχή πρωινού σε παιδιά πρωτοβάθμιας και δευτεροβάθμιας εκπαίδευσης, μετά από την καταγραφή των αναγκών η οποία έχει ολοκληρωθεί.\nΑκόμη ξεκινήσαμε τις συζητήσεις με τον ιατρικό κόσμο της πόλης για τη δημιουργία μονάδας πρωτοβάθμιας περίθαλψης, για άνεργους και ανασφάλιστους συμπολίτες και αναζητούμε το χώρο που θα στεγαστεί.\nΕπίσης έχουμε ξεκινήσει τις ενέργειες για τη δημιουργία δημοτικού κοινωνικού παντοπωλείου».\nΓια τα υπόλοιπα θέματα, ο κ. Λαμπρινός ανέλυσε ως εξής τη δράση της δημοτικής Αρχής, της οποίας προΐσταται σε αυτές τις πρώτες 100 ημέρες:\nΈλεγχος σχολικών κτιρίων-Παιδεία\n«Μια από τις πρώτες κινήσεις μας ήταν ο αντισεισμικός έλεγχος των σχολικών κτιρίων, κάτι που είχαμε υποσχεθεί προεκλογικά, μιας και η ανάληψη των καθηκόντων μας συνέπεσε με την έναρξη της σχολικής χρονιάς. Ο έλεγχος γίνεται από μηχανικούς της Διεύθυνσης Τεχνικών Έργων και μέχρι τώρα, σε 85 εργάσιμες μέρες, έχουν ελεγχθεί 98 από τα 172 σχολικά κτίρια του Δήμου Ηρακλείου. Για κάθε μία περίπτωση ξεχωριστά έχει συνταχθεί από την υπηρεσία τεχνική έκθεση με τα ευρήματα», ξεκίνησε τον απολογισμό του για τα σχολικά κτίρια και την Παιδεία ο δήμαρχος.\nΚαι συνέχισε: «Έγινε αναλυτική καταγραφή των σχολικών συγκροτημάτων και διαπιστώθηκε ότι τα 2/3 στερούνται οικοδομικής άδειας. Ακολούθησε σύσταση ειδικής ομάδας υπηρεσιακών παραγόντων που έχουν αναλάβει τη διεκπεραίωση των σχετικών διαδικασιών. Ήδη έχουν συνταχθεί πλήρεις φάκελοι για τη νομιμοποίηση 8 σχολικών συγκροτημάτων, ενώ σε πολλά άλλα οι εργασίες βρίσκονται σε υψηλό βαθμό ωριμότητας.\nΕπίσης έγιναν πολλές παρεμβάσεις στα περισσότερα σχολεία του Ηρακλείου, όπως χρωματισμοί, μονώσεις, οικοδομικές εργασίες, ξυλουργικά, υδραυλικά, ηλεκτρολογικά.\nΑκόμη άρχισε η λειτουργία του κοινωνικού φροντιστηρίου στα Δειλινά με στόχο να επεκταθεί και σε άλλες γειτονιές».\n«Είμαστε συνεχώς και αδιαλείπτως κοντά στους δημότες», τόνισε ο δήμαρχος. «Έχουν γίνει επισκέψεις σε γειτονιές και χωριά, αρκετές των οποίων δεν έχουν δοθεί στη δημοσιότητα.\nΑντιμετωπίσαμε πολλά ζητήματα που έχουν να κάνουν με τη βατότητα των δρόμων, ενώ υπήρξε ικανοποιητική αντίδραση στη μεγάλη νεροποντή που είχαμε πριν ενάμιση μήνα.\nΈγινε εφαρμογή του σχεδίου πόλης σε 16 σημεία που αφορούσαν κατεδαφίσεις, διανοίξεις, διαστρώσεις, εξυγιάνσεις και καθαρισμούς δρόμων.\nΔιατέθηκαν 220 τόνοι ασφαλτομίγματος και έγιναν επισκευές και αποκαταστάσεις οδοστρωμάτων. Συντήρηση αγροτικής οδοποιίας με τσιμεντοστρώσεις, καθαρισμό, διαστρώσεις με χαλίκι. Μετά από συνεννόηση με τις Τοπικές Κοινότητες την άνοιξη προχωρούμε στην επίστρωση 1.600 κυβικών σκυροδέματος. Η επιλογή των σημείων θα γίνει με διαβούλευση στα χωριά.\nΣτον τομέα του ηλεκτροφωτισμού και της σήμανσης έγινε αποκατάσταση 2.500 βλαβών και μειώσαμε το χρόνο αποκατάστασης, κατά μέσο όρο σε τρεις ημέρες».\nΤάξη στα καταστήματα υγειονομικού ενδιαφέροντος\n«Στο χώρο των καταστημάτων υγειονομικού ενδιαφέροντος», συνέχισε ο κ. Λαμπρινός, «βρήκαμε μια πολύ δύσκολη κατάσταση και ξεκίνησε να μπαίνει τάξη. Σε συνεργασία με τους καταστηματάρχες ετοιμάζεται οδηγός με κωδικοποιημένα τα βήματα αδειοδότησης και τις υποχρεώσεις των επαγγελματιών, τις κυρώσεις και τα σχετικά έντυπα.\nΤους μήνες Σεπτέμβριο, Οκτώβριο και Νοέμβριο εκδόθηκαν 66 άδειες καταστημάτων και 22 βεβαιώσεις υποβολής γνωστοποίησης (υπέχουν θέση αδείας) για καταστήματα λιανικής διάθεσης τροφίμων και ποτών και παροχής υπηρεσιών υγειονομικού ενδιαφέροντος.\nΤους ίδιους μήνες βγήκαν 47 αποφάσεις σφράγισης καταστημάτων, εκ των οποίων ήδη αδειοδοτήθηκαν τα 20, ενώ 9 πέτυχαν αναστολή σφράγισης με απόφαση του διοικητικού πρωτοδικείου και της διεύθυνσης δημόσιας υγείας.\nΠαράλληλα προχωρήσαμε στη σύσταση επιτροπής, με απόφαση του Δημοτικού Συμβουλίου, που θα προτείνει αστικό κανονισμό λειτουργίας για την παραχώρηση κοινοχρήστων χώρων και μορφολογικά πρότυπα, ώστε να αναβαθμιστεί συνολικά η εικόνα της πόλης, αισθητικά και λειτουργικά.\nΕπίσης σχεδιάζεται η εφαρμογή ειδικού σήματος για τα καταστήματα που έχουν άδεια, το οποίο διαθέτει barcode και θα επικολληθεί σε εμφανή σημεία των καταστημάτων».\nΌπως είπε ο κ. Λαμπρινός, «γίνεται μεγάλη προσπάθεια για να βελτιωθεί η εικόνα στο κέντρο της πόλης, στις συνοικίες και στα χωριά. Τα αποτελέσματα είναι ορατά, αλλά απαιτείται και η συνεργασία καταστηματαρχών και δημοτών. Να βγάζουν τα σκουπίδια στην ώρα τους, να μην τα αφήνουν έξω από τους κάδους και να είναι προσεκτικοί τι πετούν στους κάδους ανακύκλωσης.\nΠροχωρούμε σε νέο σχεδιασμό για την αποκομιδή από το κέντρο της πόλης, μελετούμε τη δημιουργία τεσσάρων σημείων για την τοποθέτηση υπόγειων κάδων, ενώ έγινε παραγγελία για την προμήθεια 100 νέων κωδώνων ανακύκλωσης γυαλιού και προμήθειας ειδικού οχήματος για την αποκομιδή.\nΕπίσης σε συνεργασία με την ΕΕΑΑ (Ελληνική Εταιρεία Αξιοποίησης Ανακύκλωσης), σχεδιάζουμε ένα ολοκληρωμένο πρόγραμμα ενημέρωσης των πολιτών για την ανακύκλωση.\nΔυστυχώς έχουμε ένα πεπαλαιωμένο μηχανολογικό εξοπλισμό. Πολλά απορριμματοφόρα είναι στους δρόμους πάνω από 10 χρόνια και χρειάζεται η αγορά νέων. Πάντως εμείς προχωρούμε στον έλεγχο όλων των οχημάτων του Δήμου, γιατί αποτελεί μέγιστη προτεραιότητα η ασφάλεια του προσωπικού».\n«Όταν αναλάβαμε βρήκαμε αμέσως μπροστά μας το πρόβλημα με τα ετοιμόρροπα, με την κατάρρευση ενός παλιού σπιτιού στην οδό Γιαμπουδή.\nΠροχωρήσαμε στην πραγματοποίηση ημερίδας όλων των εμπλεκομένων φορέων (αστυνομία, αρχαιολογία, τεχνική υπηρεσία, πολεοδομία). Φτιάχτηκε συνοπτικός οδηγός -για δημότες και υπηρεσίες- των απαιτούμενων ενεργειών από τη διαπίστωση του κινδύνου μέχρι την άρση αυτού.\nΒρίσκεται σε εξέλιξη η δημιουργία ηλεκτρονικής πλατφόρμας όπου θα αποτυπώνονται τα ετοιμόρροπα και οι διοικητικές ενέργειες που έχουν γίνει. Παράλληλα έγινε καταγραφή όλων των εκκρεμοτήτων του παρελθόντος, διενεργήθηκαν 50 αυτοψίες για επισημάνσεις πιθανώς επικίνδυνων κτισμάτων, ενώ σε συνεργασία με το Εθνικό Μετσόβιο Πολυτεχνείο ξεκίνησε η εκπαίδευση των μηχανικών του Δήμου, που διενεργούν αυτοψίες των ετοιμόρροπων κτισμάτων. Για το λόγο αυτό ήρθε στο Ηράκλειο η καθηγήτρια του ΕΜΠ, κα. Ελισάβετ Βιτζηλαίου, διευθύντρια του τομέα δομοστατικής.\nΘα προχωρήσουμε επίσης στη σύναψη προγραμματικής σύμβασης με το ΕΜΠ για τη εκπόνηση μελέτης που θα αφορά τη δομική αποκατάσταση του αποθέματος της παλιάς πόλης», τόνισε ο δήμαρχος αναφορικά με τα ετοιμόρροπα κτίσματα του Ηρακλείου.\nΣε ό,τια αφορά τις εκδηλώσεις Χριστουγέννων-Πρωτοχρονιάς αλλά και γενικότερα είπε: «Προχωρούμε στη διοργάνωση των εκδηλώσεων για τα Χριστούγεννα και την Πρωτοχρονιά του 2015 σε άλλο πνεύμα. Επίκεντρο η πλατεία Ελευθερίας, αλλά θα γίνουν εκδηλώσεις και σε άλλες πλατείες, στις γειτονιές και στα χωριά.\nΕτοιμαζόμαστε από τώρα για τις εκδηλώσεις της Αποκριάς του 2015.\nΓίνεται νέα ψηφιοποιημένη καταγραφή των έργων τέχνης του Δήμου.\nΕρευνούμε την παραλαβή και επαναλειτουργία του Μουσείου Εθνικής Αντίστασης.\n-Αναδρομική έκθεση το Φεβρουάριο για τα 100 χρόνια από τη γέννηση του ζωγράφου Θωμά Φανουράκη.\n-Έκθεση των έργων του Δήμου το Μάρτιο.\n-Έκθεση έργων του Φώτη Κόντογλου, Απρίλιο ή Μάιο.\n-Φωτογραφικές εκθέσεις σε συνεργασία με το Μουσείο Μπενάκη, το Ε.Λ.Ι.Α. (Ελληνικό Λογοτεχνικό και Ιστορικό Αρχείο) κ.ά.\nΣτόχος μας να γίνει το Ηράκλειο πόλος έλξης με βάση το πολιτισμικό του απόθεμα. Μουσεία, Ενετικά Τείχη, Νεώρια, Πύλες, Μνημεία, Βικελαία Βιβλιοθήκη».\nΑεροδρόμιο "Νίκος Καζαντζάκης"\n«Θέσαμε το θέμα της αναβάθμισης του αεροδρομίου Ηρακλείου μέχρι την κατασκευή του νέου στο Καστέλι Πεδιάδος, προκειμένου να μην υπάρχουν οι πολύ άσχημες εικόνες του καλοκαιριού που αποτελούν ντροπή και υπονομεύουν την τουριστική κίνηση.\nΟ αρμόδιος υπουργός Υποδομών κ. Μιχάλης Χρυσοχοΐδης με τον οποίο συναντηθήκαμε στο δημαρχείο και στην Αθήνα, είπε πως αυτό πρέπει να προχωρήσει γρήγορα. Συμμετείχαμε στη σύσκεψη που έγινε στην Αθήνα και αναλάβαμε την τροποποίηση του Γενικού Πολεοδομικού Σχεδίου της περιοχής».\n«Προχωρήσαμε στη λεπτομερή καταγραφή του σταδίου που βρίσκεται κάθε πολεοδομική μελέτη. Έγινε συνάντηση με τους μελετητές του Ανατολικού Πολεοδομικού Κέντρου, της Παλιάς Πόλης, της Φορτέτσας, των Καμινίων, της Άνω Αλικαρνασσού, και του Δυτικού Πολεοδομικού Κέντρου.\nΚαταγράφηκαν τα σημαντικότερα προβλήματα που οδήγησαν στις μεγάλες καθυστερήσεις. Έτσι:\n-Ενισχύθηκε με επιπλέον υπαλλήλους η αρμόδια υπηρεσία.\n-Πήγε ο αρμόδιος αντιδήμαρχος στο υπουργείο Περιβάλλοντος για τις καθυστερήσεις στην έγκριση των γεωλογικών μελετών. Πρότεινε η έγκριση να γίνεται- μετά από αλλαγή του νομοθετικού πλαισίου- και από άλλες υπηρεσίες πέρα από το ΥΠΕΚΑ.\n-Εξασφαλίσαμε ποσό 330.000 ευρώ από τον προϋπολογισμό του 2015, για να προχωρήσουν από τον ΟΑΚ οι μελέτες οριοθέτησης των ρεμάτων και του αντιπλημμυρικού φράγματος Δαφνών.\nΤέλος ζητήσαμε από το ΥΠΕΚΑ να δοθεί η δυνατότητα συνέχισης της μελέτης του περιφερειακού κέντρου - δυτικά του Ξηροποτάμου- από το Δήμο Ηρακλείου με χρηματοδότηση από το υπουργείο και περιμένουμε να υπάρξει θετική έκβαση του αιτήματος».\nΕυνοϊκές ρυθμίσεις για τις οφειλές-προσωπικό\n«Με παρέμβαση της Αντιδημαρχίας Οικονομικών προς το αρμόδιο υπουργείο πετύχαμε ευνοϊκές ρυθμίσεις για τις οφειλές δημοτών στο Δήμο και ήδη εκατοντάδες οφειλέτες έχουν ρυθμίσει τα χρέη τους.\nΟι απευθείας αναθέσεις θα μειωθούν στο ελάχιστο και όπου απαιτούνται θα επιλέγεται εκείνος που θα δώσει τη χαμηλότερη τιμή. Ήδη στη διεύθυνση Καθαριότητας ξεκίνησε η σύνταξη μελετών για την προμήθεια ελαστικών-μπαταριών και ανταλλακτικών. Στόχος η απόλυτη διαφάνεια και η μείωση του κόστους.\nΜεγάλο πρόβλημα αποτελεί η έλλειψη προσωπικού που θα ενταθεί το 2015 γιατί φεύγουν με συνταξιοδότηση αρκετοί υπάλληλοι. Υπάρχουν υπηρεσίες που λειτουργούν οριακά, ενώ δε θα έχουμε προσωπικό σε κάποια τμήματα.\nΕιδικά από τη διεύθυνση Τεχνικών Έργων αποσπάστηκαν δεκάδες υπάλληλοι, στην πλειοψηφία τους μηχανικοί».\nΑσφάλεια εργαζομένων-Πολιτική Προστασία\n«Ολοκληρώθηκε ο έλεγχος υγιεινής και ασφάλειας σχολικών κτιρίων και δημοτικών εγκαταστάσεων που έγινε από τεχνικούς ασφαλείας του Δήμου. Εντοπίστηκαν προβλήματα τα οποία έχουν διαβιβαστεί στις αρμόδιες διευθύνσεις του Δήμου.\nΈγιναν δύο συσκέψεις του γραφείου Πολιτικής Προστασίας για τα προβλήματα προσβασιμότητας στην παλιά πόλη, για τα οχήματα της Πυροσβεστικής, της Αστυνομίας και τα ασθενοφόρα, όπου αποφασίστηκε η συγκρότηση Επιτροπής Πολιτικής Προστασίας για την αντιμετώπιση προβλημάτων.\nΤο 2015 ο Δήμος αποκτά ένα μικρό πυροσβεστικό όχημα το οποίο θα δοθεί για χρήση στην Πυροσβεστική, για περιπτώσεις επεμβάσεων στα στενά δρομάκια της παλιάς πόλης, ενώ θα προχωρήσουμε στη σύνταξη μελέτης αντιπλημμυρικής προστασίας για την πόλη του Ηρακλείου».


Πιστεύω ότι θα πάμε με καθεστώς καραντίνας μέχρι τις 10 Ιανουαρίου – Voutospress Kefalonia\nΠιστεύω ότι θα πάμε με καθεστώς καραντίνας μέχρι τις 10 Ιανουαρίου\nΟ ιός είναι πιο επιθετικός, από ότι ήταν τον περασμένο Μάρτιο, έχει υποστεί πολλές μεταλλάξεις\n«Θεωρώ ότι τα μέτρα ελήφθησαν στην σωστή ώρα, δεν έχει και τόση σημασία να συζητάμε για μία εβδομάδα πριν ή μετά. Αφού εξαντλήθηκαν όλα τα περιθώρια και αφού διαπιστώθηκε ότι δεν είχαμε το επιθυμητό αποτέλεσμα, με μεγάλη ευθύνη και των πολιτών που δεν τα τήρησαν τα μέτρα, ήταν αναγκαστικό το γενικό lockdown. Ακολουθούμε ότι κάνει όλη η Ευρώπη. Τώρα αν υπάρχουν κάποιοι που έχουν αυτοχαρακτηριστεί ως ειδικοί οι οποίοι λένε και πιστεύουν ότι θέλουν, δεν θα μπω στη διαδικασία να τους σχολιάσω.\nΘα πρέπει να πειθαρχήσουμε στα μέτρα. Δεν βλέπω να τηρούνται και αναφέρομαι και στη Ζάκυνθο. Δεν γίνεται να βλέπω σε κάποιες επιχειρήσεις τον κόσμο να συνωστίζεται σαν τσαμπιά. Ας αναλογιστούμε ότι η μεταδοτικότητα του ιού στον κλειστό χώρο είναι μεγαλύτερη κατά δέκα φορές από ότι στον ανοικτό χώρο. Εμείς ως Ιατρικός Σύλλογος Ζακύνθου, μαζί με τον Δικηγορικό Σύλλογο Ζακύνθου, αν δούμε ότι συνεχίζεται αυτή η εικόνα, και κάποιοι δεν ενδιαφέρονται για την δημόσια υγεία, θα αποταθούμε στη δικαιοσύνη.\nΤο lockdown έγινε για προληπτικούς λόγους, για να αναχαιτιστεί η εξάπλωση της πανδημίας. Η μάχη δίνεται σε δύο μέτωπα. Αφενός να καθυστερήσουμε την εξάπλωση σε όσο το δυνατόν λιγότερο πληθυσμό και αφετέρου να μειωθεί ο αριθμός των ατόμων που θα χρειασθεί να νοσηλευτούν ή και να εισαχθούν σε κάποια ΜΕΘ. Έχουμε ένα μεγάλο ποσοστό νέων που θεωρούμε ότι φέρει τον ιό αλλά είναι χωρίς συμπτώματα, έχουμε αυτούς που εμφανίζουν ήπια συμπτώματα, έχουμε αυτούς που θα χρειαστεί να νοσηλευτούν και αυτούς που θα χρειασθεί να διασωληνωθούν. Ποτέ δεν ξέρεις πότε θα χρειασθεί ένας ασθενής να διασωληνωθεί, αυτό εξαρτάται από πολλούς παράγοντες. Τώρα ο ιός είναι πιο επιθετικός από ότι ήταν τον περασμένο Μάρτιο, έχει υποστεί πολλές μεταλλάξεις.\nΚανείς δεν μπορεί να αποκλείσει την πιθανότητα επέκτασης του lockdown και μετά τις 30 Νοεμβρίου. Αν τηρηθούν πιστά τα μέτρα για τρεις εβδομάδες θα μειωθούν δραστικά τα κρούσματα, σχεδόν θα μηδενιστούν. Είμαι όμως επιφυλακτικός για το αν θα τηρηθούν τα μέτρα. Είμαι επιφυλακτικός και για την υγειονομική εικόνα της Ζακύνθου. Πρόκειται να επαναπατριστούν περίπου 500 φοιτητές, θα επιστρέψουν από πόλεις που βράζουν από τον κορωναϊό, όπως η Θεσσαλονίκη, τα Ιωάννινα και ο Βόλος. Αυτό είναι προβληματικό. Ξέρω πολλούς γνωστούς μου που προσπάθησαν να κάνουν στα παιδιά τους το τεστ στις πόλεις που φοιτούν, ή τους ζήτησαν να περιοριστούν στο σπίτι με το που ήρθαν. Υπάρχουν όμως και κάποιοι γονείς που λένε ότι το παιδί μου δεν έχει τίποτα και δεν χρειάζεται να κάνει το τεστ. Εδώ υπάρχει ο παράγοντας της ατομικής ευθύνης. Δεν γίνεται να βάζουμε έναν αστυφύλακα δίπλα σε κάθε έναν πολίτη.\nΘεωρώ ότι δεν αξιοποιήσαμε το χρονικό διάστημα από τη λήξη του πρώτου γενικού lockdown τον περασμένο Μάρτιο μέχρι τώρα, ώστε να ενισχύσουμε το εθνικό σύστημα υγείας. Δεν έχουν γίνει πολλές προκηρύξεις και προσλήψεις ιατρών στα δημόσια νοσοκομεία. Η προηγούμενη ηγεσία δεν το έκανε επί πέντε χρόνια λόγω των ιδεολογικών της απόψεων, ενώ η παρούσα ηγεσία είναι φοβική απέναντι σε συντεχνίες, όπως είναι και η Πανελλήνια Ένωση Νοσοκομειακών Ιατρών, που δεν θέλει να αλλάξει το υπάρχων στάτους. Η κάθε κυβέρνηση, και αυτή όπως και η προηγούμενη, λέει ότι προκηρύσσει θέσεις, αλλά ξέρει ότι με μισθό 1.200 ευρώ δεν μπορεί να ανταποκριθεί ο πρωτοδιοριζόμενος γιατρός. Δεν δίνονται από την πολιτεία τα απαραίτητα κίνητρα και ο γιατρός είναι απρόθυμος να διοριστεί στο δημόσιο. Εμείς ως Πανελλήνιος Ιατρικός Σύλλογος, στον οποίο εγώ είμαι αντιπρόεδρος, τα έχουμε πει αυτά προς την πολιτική ηγεσία.\nΤώρα προσπαθούμε να κερδίσουμε χρόνο ως προς την διαχείριση της κατάστασης μέχρι να βρεθεί μια αποτελεσματική λύση κατά του κορωναϊού, το εμβόλιο και μια καλύτερη θεραπευτική αγωγή. Η επιτροπή των επιστημόνων εισηγήθηκε μέτρα στον Πρωθυπουργό ο οποίος έπραξε σωστά, άκουσε τον γιατρό και όχι τον οικονομολόγο.\nΑν χρειασθεί, η ΜΕΘ Ζακύνθου θα διαμορφωθεί έτσι ώστε να δεχτεί και άλλα πλην του ενός κρούσματα κορωναϊού.\nΠιστεύω ότι θα πάμε με καθεστώς καραντίνας μέχρι τις 10 Ιανουαρίου.»\nΤΟ ΒΗΜΑ ΤΟΥ ΠΑΥΛΟΥ ΚΑΨΑΜΠΕΛΗ\nΕΟΔΥ: 2.835 νέα κρούσματα, 38 νέοι θάνατοι και 1.035 συνολικά οι νεκροί από κορωνοϊό\nΚΑΤΕΠΕΙΓΟΝ! Δύο Ιερείς θετικοί στον κορονοϊό νοσηλεύονται στο Νοσοκομείο Αργοστολίου


Βασκανία, μάγια και μάτιασμα - Σελ. 1 - Forum για την θητεία\nΒασκανία, μάγια και μάτιασμα\nΠαράθεση Απάντηση Θέμα: Βασκανία, μάγια και μάτιασμα\nΑποστολή: 23/Οκτωβρίου/2009 ώρα 21:53\nΠιστευτε στα μαγια για πειτε γνωμες εγω παντως πιστεβω οτι υπαρχουνε εσεις;\nΜηνύματα: 1500 Παράθεση Απάντηση Αποστολή: 23/Οκτωβρίου/2009 ώρα 21:56\nPlacebo ναι, μάγια όχι. Μάγια βέβαια υπήρχανε στην Αμερική και μας άφησαν για παρακαταθήκη 1-2 προφητείες για το τέλος του κόσμου.\nΔηλαδή Κώστα σε τι ακριβώς πιστεύεις ;\nΠαράθεση Απάντηση Αποστολή: 23/Οκτωβρίου/2009 ώρα 22:09\nMΑγια, το κακο κοιταξτε ειμαι πολυ στην θρεισκεια και τα μαγια υπαρχουνε. Οταν λεω μαγια, κανονικα μαγια, και αυτη που κανουνε Μαγια η ψηχυ τους πανει στον σατανα, ο σατανας δεν ειναι μονο οι βρυσειες που μας παρασειρει να κανουμε αλλα και τα μαγια. Τα πισεβω γιατι ο θειος μου εινα παππας για αυτο σας το λεω και κατι αλλο μμην δοκιμασετε να τα κανετε ποτε ουτε για πλακα, γιατι οσοι τα κανουνε πανε σιγουρα στην κολαση, μπορει να γελατε αλλα ετσι ειναι\nΠαράθεση Απάντηση Αποστολή: 23/Οκτωβρίου/2009 ώρα 22:31\nΠιστευεις στην κολαση; Πιστευεις στην μετα θανατον ζωη.\nΕγω οχι πιστευω οτι απλα ειμαστε μερος της τροφικης αλυσιδας.\nοσο για την μαγεια πιστευω οτι ειχε μεγαλυτερη απηχηση παλαιοτερα και ειδικα οταν επεφτε το σκοταδι. Αλλα ηρθαν οι αγιοι τεσλα και εντισον και εξηλεκτρισαν τον πλανητη, και η μαγεια εχασε πολλους οπαδους μια και βλεπαν οτι δεν ειναι μαγισσα αλλα κλαδι που κουνιεται.\nπολλες φορες καποια φυσικα φαινομενα θεωρηθηκαν μαγεια μια και δεν μπορουσαν να εξηγηθουν τοτε, παρτε παραδειγμα μια εκλειψη ηλιου. Εδω τον ηλιο και τον κεραυνο τους ειχαν κανει θεους.\nΜηνύματα: 355 Παράθεση Απάντηση Αποστολή: 23/Οκτωβρίου/2009 ώρα 22:31\nΡε συ κωστα... ! Παντως για την κουβεντα, για χαβαλε, οταν ημασταν μικροι κυκλοφορουσαν κατι μαλ#κιες Βιβλια με σατανιστικα... Και πληροφοριακα δεν επιανε τιποτα χα χα χα ... (συγνωμη αλλα θα γελασω). Μαλλον εισαι μικρουλης οποτε θα σε συμβουλευα να ριξεις την ενεργεια σου σε καμια κοπελα... Εκει να δεις μαγικα!\nΜηνύματα: 1500 Παράθεση Απάντηση Αποστολή: 23/Οκτωβρίου/2009 ώρα 22:32\nΕγώ νομίζω ό, τι ο Κωστάκης θέλει να δουλέψει το σύμπαν και ο τρόπος του είναι κακόγουστος\nΜηνύματα: 5842 Παράθεση Απάντηση Αποστολή: 23/Οκτωβρίου/2009 ώρα 22:32\nΜηνύματα: 3654 Παράθεση Απάντηση Αποστολή: 24/Οκτωβρίου/2009 ώρα 18:47\nΠαράθεση Απάντηση Αποστολή: 24/Οκτωβρίου/2009 ώρα 19:36\nΜηνύματα: 3654 Παράθεση Απάντηση Αποστολή: 24/Οκτωβρίου/2009 ώρα 19:39\nΜηνύματα: 5842 Παράθεση Απάντηση Αποστολή: 25/Νοεμβρίου/2009 ώρα 13:16\nΣοβαρα μιλαμε τωρα;\nΜηνύματα: 421 Παράθεση Απάντηση Αποστολή: 26/Νοεμβρίου/2009 ώρα 11:38\nΔεν υπαρχουν Μαγια ουτε Μαγοι! Παντως εχω μια απορια... Πως γινεται νοημονες ανθρωποι να πιστευουν σε μαγια &Σκοτεινες τεχνες; Αυτο που ξερω ειναι οτι εδω ειναι ο Παραδεισος εδω η Κολαση &Ολα εδω πληρωνονται...\nΜηνύματα: 5842 Παράθεση Απάντηση Αποστολή: 26/Νοεμβρίου/2009 ώρα 12:20\nΜα ετσι συμβαινει. Οι νοημονες ειναι αυτοι που ασχολουνται με μαγια και τα συναφη.\nΜηνύματα: 22 Παράθεση Απάντηση Αποστολή: 26/Νοεμβρίου/2009 ώρα 12:27\nΔεν πιστευεις δηλαδη πως υπαρχει μαυρη και λευκη μαγεία;\nΜηνύματα: 421 Παράθεση Απάντηση Αποστολή: 26/Νοεμβρίου/2009 ώρα 12:31\nΕχω διαβασει για αυτα αλλα πιστευω οτι ειναι μεσαιωνικα κολπα...\nΜηνύματα: 421 Παράθεση Απάντηση Αποστολή: 26/Νοεμβρίου/2009 ώρα 12:32\nΔεν ειναι νοημονες αλλα αργοσχολοι...\nΜηνύματα: 3654 Παράθεση Απάντηση Αποστολή: 26/Νοεμβρίου/2009 ώρα 23:06\nΑρχικά αποστάλθηκε από Μαρ_Γεω\nΜονο μαυρη και ασπρη σοκολατα.\nΜηνύματα: 3654 Παράθεση Απάντηση Αποστολή: 26/Νοεμβρίου/2009 ώρα 23:09\n; Αυτο που ξερω ειναι οτι εδω ειναι ο Παραδεισος εδω η Κολαση &Ολα εδω πληρωνονται...\nΚαι πως εισαι τοσο σιγουρος;


Μια διαφορετική vegan συνταγή για κεφτεδάκια με γεύση Νότιας Ασίας ! Απολαύστε αυτό το γευστικό κάρυ μαζί με πίτα ή αρωματικό ρύζι μπασμάτι για επιπλέον αυθεντική ινδική γεύση\nΧρόνος Προετοιμασίας: 15 λεπτά – Χρόνος Μαγειρέματος: 60 λεπτά\nΣυνολικός Χρόνος: 75′ – Μερίδες: 6\nΓια τα vegan κεφτεδάκια :\n4-6 μεσαίες Πατάτες\n½ φλιτζάνι άμυλο καλαμποκιού (άμυλο αραβοσίτου ή κόρν φλάουερ), περισσότερο αν χρειαστεί\n2 κ.σ. φρέσκο Κόλιανδρο, τριμμένα ώμα φύλλα και μίσχοι\n2 κ.γ. μπαχαρικά Γκαράμ Μασάλα (garam masala)\n1 ¾ κ.γ. Θαλασσινό Αλάτι\n1 φλιτζάνι κατεψυγμένο ή φρέσκο Αρακά\nΦυτικό Λάδι για τηγάνισμα ή ψήσιμο\nΓια την κάρυ σάλτσα ντομάτας :\n1 κονσέρβα ντομάτες σε κύβους ή 5-6 μέτριες φρέσκες ντομάτες σε κύβους\n2 εκατοστά κομμάτι φρέσκο Τζίντζερ, ψιλοκομμένο\n1 ½ κ.γ. Γκαράμ Μασάλα (garam masala)\n1 κ.γ. Σπόροι Τριγωνέλλας\nΚόλιανδρο, για γαρνιτούρα (προαιρετικό)\nΑρχικά μαγειρεύουμε τις πατάτες για τα κεφτεδάκια. Ξεφλουδίζουμε και κόβουμε τις πατάτες στη μέση, στη συνέχεια τις τοποθετούμε σε μια κατσαρόλα και τις καλύπτουμε με νερό. Τοποθετούμε ένα καπάκι στην κατσαρόλα και βράζουμε το νερό σε υψηλή θερμοκρασία. Όταν αρχίσει να κοχλάζει, γυρίζουμε τη φωτιά σε μέτρια. Αφήνουμε να βράσουν για 10-15 λεπτά έως ότου οι πατάτες μαγειρευτούν πλήρως και μπορούν να τρυπηθούν εύκολα με ένα πιρούνι. Στραγγίζουμε το ζεστό νερό από τις πατάτες, τις πολτοποιούμε με ένα πιρούνι και τις αφήνουμε στην άκρη.\nΕνώ οι πατάτες μαγειρεύονται, ξεκινάμε την κάρυ σάλτσα ντομάτας. Σε μια μεγάλη βαθιά κατσαρόλα προσθέτουμε κρεμμύδι, ντομάτες σε κύβους και τους χυμούς τους, κάσιους, σκόρδο, τζίντζερ, γκαράμ μασάλα, κουρκούμη, πιπέρι καγιέν, σπόρους τριγωνέλλας και θαλασσινό αλάτι. Αφήνουμε να σιγοβράσουν σε μέτρια θερμοκρασία για 15 λεπτά, ανακατεύοντας περιστασιακά.\nΣτη συνέχεια, μεταφέρουμε το μίγμα του κάρυ σε ένα μπλέντερ και αναμιγνύουμε μέχρι να γίνει κρεμώδες στην υφή, φροντίζοντας να αερίζουμε έτσι ώστε να μην συσσωρεύεται ζεστός αέρας στο μπλέντερ. Ρίχνουμε το κρεμώδες μείγμα πίσω στην κατσαρόλα και προσθέτουμε το γάλα καρύδας, διατηρώντας ¼ φλιτζάνι . Ανακατεύουμε καλά και καλύπτουμε την κατσαρόλα και την αφήνουμε στην άκρη μέχρι να είναι έτοιμοι οι κεφτέδες.\nΑνακατεύουμε το τοφού σε έναν μικρό επεξεργαστή τροφίμων μέχρι να γίνει ομαλό στην υφή. Θέλουμε να έχουμε την υφή του ρικότα.\nΠροσθέτουμε τον πουρέ πατάτας στο πουρέ τοφού, μαζί με άμυλο καλαμποκιού, πολτοποιημένο κόλιανδρο, χυμό λεμονιού, γκαράμ μασάλα και θαλασσινό αλάτι. Προσθέτουμε τον κατεψυγμένο αρακά και περιστρέφουμε λίγο ακόμα. Δοκιμάζουμε τη σύσταση σχηματίζοντας μερικά κεφτεδάκια. Πρέπει να κρατάει.\nΜπορεί να κολλήσει λίγο στα χέρια μας, αλλά αν είναι πολύ κολλώδες ή πολύ υγρό και καταρρέει, μπορούμε να προσθέσουμε λίγο περισσότερο άμυλο καλαμποκιού. Αυτό μπορεί να διαφέρει ανάλογα με το ποια μάρκα και ποικιλία τοφού χρησιμοποιούμε, αλλά η συνταγή είναι αρκετά ευέλικτη. Διαμορφώνουμε το μείγμα σε ομοιόμορφα στρογγυλά vegan κεφτεδάκια.\nΠροθερμαίνουμε το φούρνο στους 220 C. Στρώνουμε ένα ταψί με αντικολλητικό χαρτί ψησίματος. Τακτοποιούμε τα κεφτεδάκια στο ταψί, αφήνοντας απόσταση μεταξύ τους. Ψεκάζουμε ή αλείφουμε τις κορυφές τους με λάδι. Ψήνουμε για 30-40 λεπτά, αναστρέφοντας μετά τα πρώτα 15-20 λεπτά, μέχρι και οι δύο πλευρές είναι χρυσές και οι άκρες τους τραγανές. Είναι φυσιολογικό τα vegan κεφτεδάκια μας να χάσουν λίγο το σχήμα τους όταν ψηθούν.\nΌταν είναι έτοιμα για σερβίρισμα, ρίχνουμε τη σάλτσα πάνω από τα vegan κεφτεδάκια και λίγο επιπλέον γάλα καρύδας.\nΓαρνίρουμε με φρέσκο κόλιανδρο (προαιρετικό) και ρύζι μπασμάτι για αυθεντική ινδική γεύση.\nΧρησιμοποιήστε μόνο όση σάλτσα και κεφτεδάκια χρειαστείτε γιατί αν μείνουν για παραπάνω ώρα μέσα στη σάλτσα θα μουλιάσουν και διαλυθούν.


,Η NASA ΚΡΥΒΕΙ την Πραγματική Ταυτότητα του Φόβου. Η Μεγαλύτερη Συγκάλυψη που Έγινε Ποτέ; (εικόνες-video)\nHome,εξωγήινοι,Η NASA ΚΡΥΒΕΙ την Πραγματική Ταυτότητα του Φόβου. Η Μεγαλύτερη Συγκάλυψη που Έγινε Ποτέ; (εικόνες-video)\nΑΕΤΟΣ 12:33 μ.μ. 25 Φεβ 2018 0 σχόλια\nΧρόνια τώρα υποστηρίζεται ότι το φεγγάρι Φόβος του πλανήτη Άρη, είναι ένα τεχνητό σώμα, ένας δορυφόρος που τοποθέτησαν εκεί οι εξωγήινοι ή ένας αρχαίος ανθρώπινος πολιτισμός που κατάφερε κάποτε να φύγει από την επιφάνεια της Γης…\nΌλα τα παρακλάδια και οι πτυχές των υποθέσεων βασίζονται, κυρίως, σε υπολογισμούς ενός Ρώσος επιστήμονα, του Δρ Joseph Samuilovich ο οποίος έχει την θεωρία ότι οι κινήσεις της Φόβου δεν είναι σύμφωνες με αυτό που περιμένει κανείς από ένα ουράνιο σώμα με το συγκεκριμένο σχήμα και το συγκεκριμένο μέγεθός.\nΤο 1960, ο δρ S. Fred Singer, επιστημονικός σύμβουλος του προέδρου Eisenhower, φάνηκε να θέλει να στηρίξει μια θεωρία για τον Φόβο, το μυστήριο φεγγάρι του Άρη. Στην πραγματικότητα, μέσα από ένα άρθρο που δημοσιεύτηκε στο περιοδικό Astronautics δήλωσε: «Ο Φόβος έγινε δεκτός ως ένα ουράνιο σώμα, ενώ στην πραγματικότητα μπορεί να είναι ένας τεχνητός δορυφόρος από μια προηγμένη εξωγήινη φυλή»\nΥποστηρίζεται, λοιπόν, πως σύμφωνα με έρευνα που διεξάγεται από την Ευρωπαϊκή Υπηρεσία Διαστήματος, το εσωτερικό του Φόβου χαρακτηρίζεται από μεγάλα σπήλαια, δομημένα όμως γεωμετρικά και με ορθογώνια τοιχώματα. Αυτό υποδηλώνεται από την επιστροφή των αντηχήσεων μέσω εσωτερικών ανακλάσεων που έγιναν ύστερα από ειδικές μετρήσεις.\nΜε άλλα λόγια, ο Φόβος δεν είναι ο τυπικός δορυφόρος που θα περίμενε κανείς να περιστρέφεται με φυσικό τρόπο γύρω από τον πλανήτη του.\nΟ Φόβος παραμένει τυλιγμένος στο μυστήριο από την ανακάλυψή του, το 1877 και ακόμα και σήμερα δεν είμαστε σίγουροι για το τι συμβαίνει με αυτόν, καθώς αρκετοί, μεταξύ των επιστημόνων, αμφισβητούν την πραγματική καταγωγή του.\nΤον Δεκέμβριο του 2015, η Αποστολή Mars Atmosphere and Volatile Evolution Mission (MAVEN) της NASA υλοποίησε διάφορες προσεγγίσεις κοντά στον Φόβο. «Μεταξύ των δεδομένων που επέστρεψαν στη Γη υπάρχουν κάποιες φασματικές εικόνες του Φοίβου που φωτογραφήθηκαν σε υπεριώδη ακτινοβολία», εξήγησε εκπρόσωπος της NASA.\nΑπώτερος σκοπός της MAVEN ήταν να κατανοήσουν αν ο Φόβος είναι στην πραγματικότητα ένας αστεροειδής που συνελήφθη από τη βαρύτητα του Άρη ή αν έχει προκύψει σταδιακά γύρω από την τροχιά του. Δυστυχώς, η NASA δεν έχει ακόμη δημοσιεύσει καμία μελέτη σχετικά.\nΜερικά από τα ζητήματα που συνθέτουν το μυστήριο του εν λόγω δορυφόρου είναι ότι σε προηγούμενες μελέτες αναφέρονται ίχνη οργανικών μορίων που ανιχνεύθηκαν στην επιφάνειά του. Είναι ο μοναδικός δορυφόρος που αναφέρεται ότι έχει τεράστια σπήλαια-κενά. Δεν είναι σφαιρικός, αλλά με βάσητη χαρτογράφηση Mars Reconnaissance Orbiter (MRO) έχει σχήμα «πατάτας».\nΗ επιφάνεια του Φόβου είναι διάσπαρτη με ένα πλήθος κρατήρων, μερικοί από τους οποίους φαίνεται να έχουν παράξενες ευθυγραμμίσεις.\nΣτα παράδοξα συμπεριλαμβάνεται και ο διάσημος «μονόλιθος» που φαίνεται να ξεχωρίζει.\nΕνώ υποστηρίζεται ότι υπάρχουν και άλλα αντικείμενα που θα μπορούσαν άνετα να χαρακτηριστούν ως μονόλιθοι.\nΟ Φόβος, αν ακολουθήσουμε τις θεωρίες συνωμοσίας γύρω από αυτόν, φαίνεται να κρύβει κάτι πολύ μεγάλο, το οποίο η NASA συγκαλύπτει. Ίσως, λοιπόν, δεν είναι τυχαίο ότι διαστημικές αποστολές, όπως τα ρώσικα Phobos 1 και Phobos 2, και το αμερικανικό Mars Observer, εξαφανίστηκαν ανεξήγητα.\nΕπιπλέον και σύμφωνα με την express.co.uk, ο αστροναύτης Buzz Aldrin αναγνώρισε αυτόν τον «μονόλιθο» ως μία περίεργη «βάση». Μάλιστα είπε:«Θα πρέπει να επισκεφτούμε τα φεγγάρια του Άρη. Υπάρχει ένας μονόλιθος εκεί – μια πολύ ασυνήθιστη δομή σε αυτό το μικρό πατατοειδές αντικείμενο (εννοεί τον Φόβο) που περνάει γύρω από τον Άρη μια φορά κάθε επτά ώρες».\nΩστόσο, δεν υπάρχουν απτές αποδείξεις ότι ο Φόβος είναι κοίλος-κούφιος, ενώ οι επιστήμονες προσπαθούν να εξηγήσουν την παράξενη ανωμαλία του κύβου-μονόλιθου.\nΣχετικά με αυτόν, ο Yisrael Spinoza, από το τμήμα Lunar and Planetary Laboratory του Πανεπιστημίου της Αριζόνα, δήλωσε ότι είναι ένα εντελώς φυσικό φαινόμενο και ότι θα βρούμε παρόμοιες δομές και εδώ στη Γη.\n«Υπάρχουν πολλοί ορθογώνιοι ογκόλιθοι στη Γη και τον Άρη και σε άλλους πλανήτες» τόνισε.\nΌπως και να έχει. Κανείς μα κανείς, ούτε οι επιστήμονες ούτε οι ανεξάρτητοι ερευνητές μπορούν να υπερασπιστούν τις θεωρίες τους με αδιάσειστα αποδεικτικά στοιχεία. Καθώς και οι μεν και οι δε, πάσχουν από αυτά και στηρίζονται μόνο σε εικόνες και εικασίες.\nΔείτε και τα σχετικά βιντεάκια: Για υπότιτλους:\nΡυθμίσεις, Υπότιτλοι, Προτεινόμενη γλώσσα, Υπότιτλοι, Αυτόματη μετάφραση, Ελληνικά PHOBOS MONOLITH?


Να δώσω 8.500 ευρώ για Seat Ibiza 5ετιας - seat, seat ibiza, αγοραζω μεταχειρι\nΔιαβάστηκε από 1389 αναγνώστες - 22/12/2021\nΤο Seat Ibiza βρίσκεται πλέον στην 6η γενιά του, ενώ τον περασμένο Απρίλιο έγινε μία ανανέωση του μοντέλου. Οι τιμές του ολόφρεσκου Ibiza ξεκινούν από 14.490 ευρώ, για την έκδοση με τον χιλιάρη κινητήρα 80 ίππων, στο πακέτο εξοπλισμού Reference. Η προηγούμενη, 5η γενιά, που κυκλοφόρησε από το 2008 έως το 2017, έχει μέσο όρο τιμής 7.900 ευρώ. Δεδομένου ότι το προηγούμενο μοντέλο είναι ακόμα μοντέρνο, πόσο αξίζει η αγορά του ως μεταχειρισμένο;\nΜε 5200 ευρώ παίρνεις Ibiza μοντέλο του 2008\nΤα πρώτα Seat Ibiza της συγκεκριμένης γενιάς, χρονολογίας 2008, έχουν τιμή γύρω στα 5.200 ευρώ. Το 2012 έγινε το πρώτο facelift στο Ibiza, και τα μοντέλα εκείνης της περιόδου (2012-2015) έχουν μέσο όρο τιμής 7.000 ευρώ. Το 2015 η ισπανική εταιρεία προχώρησε σε δεύτερο «φρεσκάρισμα» της γενιάς. Τα συγκεκριμένα οχήματα, που κυκλοφόρησαν από το 2015 έως το 2017, κοστίζουν κατά μέσο όρο 8.700 ευρώ. Βέβαια, οι τιμές αυξομοιώνονται ανάλογα το πακέτο εξοπλισμού, καθώς και τον κινητήρα που «κρύβει» το κάθε μοντέλο κάτω από το καπό.\nΑπό 70 άλογα έως 192, για να ικανοποιήσει τους πάντες\nΤο Seat Ibiza 2008-2017 ήταν διαθέσιμο με μία ευρεία γκάμα κινητήρων, προκειμένου να καλύψει ένα μεγάλο φάσμα αγοραστών. Η απόδοση των βενζινοκινητήρων ξεκινά από 70 ίππους και καταλήγει στους 192, στην κορυφαία έκδοση Cupra του 2015.\nΌσον αφορά τους TSI κινητήρες, το 2009 είδαμε τον 14αρη της έκδοσης FR με ισχύ 140 και 150 ίππους. Στην έκδοση Cupra, το μοτέρ 1,4 λίτρων απέδιδε 180 άλογα.\nΤο 2010 χρησιμοποιήθηκε ο 1.200αρης TSI με ισχύ 105 ίππους, η οποία το 2015 μειώθηκε σε 90.\nΈνα ακόμα γρηγορότερο Ibiza έκανε την εμφάνιση του το 2015, όταν ο TSI 1,4 λίτρου της έκδοσης Cupra αντικαταστήθηκε από τον TSI 1.800 κυβικών, απόδοσης 192 ίππων.\nΠαράλληλα, το μοντέλο κυκλοφόρησε και με diesel κινητήρες, στις εκδόσεις TDI, με ιπποδύναμη από 75 έως 143 άλογα, για την δίλιτρη TDI FR έκδοση.\nΧωράει μέχρι 4 άτομα, καίει λιγότερο από 5 λίτρα στο πετρέλαιο\nΤο Seat Ibiza 5ης γενιάς σχεδιάστηκε από τον Βέλγο Luc Donckerwolke, ο οποίος είναι επίσης υπεύθυνος για το μοντέρνο θρύλο με όνομα Lamborghini Murcielago. Προοίμιο του Ibiza ήταν το concept car «Bocanegra» που παρουσιάστηκε στην Έκθεση της Γενεύης το 2008. Η ονομασία «Bocanegra» στα ελληνικά σημαίνει «Μαύρο Στόμα», και πηγάζει από τον μαύρο εμπρόσθιο προφυλακτήρα, που γνωρίσαμε και στην συλλεκτική έκδοση του μοντέλου παραγωγής.\nΟ μοντέρνος σχεδιασμός συνεχίζεται και στο εσωτερικό, με την καμπίνα να έχει ποιοτικά υλικά και στιβαρή συναρμογή. Στο ταμπλό έχει γίνει χρήση μαλακού πλαστικού, ενώ η εργονομία και η πρακτικότητα είναι αυξημένη.\nΣτον τομέα της ευρυχωρίας, το Seat Ibiza γενιάς 2008-2017 θα φιλοξενήσει επαρκώς 4 ενήλικες, με τους πίσω επιβάτες να πρέπει να κάνουν ελαφρές υποχωρήσεις αν είναι ιδιαίτερα ψηλοί. Ο χώρος αποσκευών έχει όγκο 292 λίτρα.\nΑξια αναφοράς είναι και η επίδοση του αυτοκινήτου στα Crash Test, αφού κέρδισε 5 αστέρια στο EuroNCAP.\nΌσον αφορά την κατανάλωση, όταν ήταν καινούργιος ο κινητήρας πετρελαίου 1600 κυβικών και 90 ίππων έκαιγε σε πραγματικό μικτό κύκλο 4,2 λίτρα/100 χλμ, ενώ οι μετρήσεις του Ibiza με το χιλιάρι μοτέρ βενζίνης ECO TSI των 110 ίππων έδειξαν μέση κατανάλωση 5,8 λίτρα/100 χλμ.\nΛίγα προβλήματα: Τεντώνουν οι καδένες των TSI και διαρροή λαδιών από τσιμούχες\nΕξωτερικά, το Seat Ibiza της γενιάς 2008-2017 παραμένει μοντέρνο. Δεδομένου όμως ότι τα πρώτα οχήματα πλησιάζουν τη 14ετια, ποια είναι τα προβλήματα που ενδέχεται να βγάλουν;\nΣε γενικές γραμμές, λίγες είναι οι αιτίες που θα προκαλέσουν πονοκέφαλο στους ιδιοκτήτες. Σποραδικά εμφανίζονται σφάλματα ηλεκτρολογικής φύσεως, και στον πίνακα οργάνων ανάβουν ενδείξεις βλαβών-φαντάσματα, που δεν ισχύουν στην πραγματικότητα.\nΈνα φαινόμενο που ενδέχεται να κάνει την εμφάνιση του είναι η διαρροή λαδιών από τσιμούχες, κάτι που είναι πιο σύνηθες στα πρώτα μοντέλα, χρονολογίας 2008.\nΟι TSI κινητήρες ενδέχεται να παρουσιάσουν πρόβλημα στην καδένα χρονισμού, η οποία τεντώνει και χρειάζεται αλλαγή, προκειμένου να αποφευχθεί μεγαλύτερη ζημιά.\nΣτα 13 χρόνια του μοντέλου στην αγορά, έχουν γίνει μόλις 2 ανακλήσεις, με τη μία να αφορά τον 1200αρη πετρελαιοκινητήρα, λόγω διαρροής στο σύστημα τροφοδοσίας καυσίμου και την άλλη στον 1400αρη TSI βενζίνης με DSG, λόγω μη σωστού συγχρονισμού του κιβωτίου.\nΜοντέλα του 2008 κοστίζουν 5.200 ευρώ.\nΜε ισχύ από 70 έως 192 άλογα, καλύπτει όλες τις ανάγκες.\nΕπαρκείς χώροι για 4 ενήλικες και κατανάλωση diesel λιγότερο από 5 λίτρα/100 χλμ!\nΛίγα τα προβλήματα, κυρίως διαρροή λαδιών από τσιμούχες, και καδένες στα TSI που τεντώνουν.\nΕσύ θα έδινες τα 8.500 ευρώ για Ibiza 5ετίας, ή θα έπαιρνες με τα ίδια χρήματα VW Polo;


Εάν η Γεννηματά δείξει την έξοδο σε κάποιους, θ’ αρχίσουν άραγε...\nΕάν η Γεννηματά δείξει την έξοδο σε κάποιους, θ’ αρχίσουν άραγε τα «Πρώτα τους μάζεψες και τώρα τους διώχνεις;»\n15 Μαΐου 2018 16:39\nΤο ερώτημα αυτό είναι δευτερεύον. Έχει όμως τη σημασία του για την ευρύτερη συζήτηση που αφορά το κατά πόσο η Παράταξη ξέρει τι θέλει και τι γυρεύει για την Πολιτική της Ενότητα, η οποία αποτελεί παράγοντα «κλειδί» για τον βηματισμό της.\nΓράφει ο Λευτέρης Κουμάς*\nΗ Γεννηματά, πριν λίγες μέρες, προειδοποίησε ότι στο εξής δεν θα επιτρέψει φαινόμενα προσωπικών στρατηγικών και διχόνοιας στο Κίνημα Αλλαγής. Τα οποία αλλοιώνουν την εικόνα του, θολώνουν το πολιτικό του στίγμα, μετατρέπουν τον πλουραλισμό σε μειονέκτημα και σε τελική ανάλυση εξυπηρετούν τα σχέδια των πολιτικών του αντιπάλων.\nΈπραξε σωστά; Καταρχήν δεν τίθεται θέμα εάν έπραξε σωστά. Γιατί απλά έπραξε το αυτονόητο. Ως επικεφαλής της Παράταξης ξέρει ότι είναι ο εγγυητής της πορείας της.\nΓνωρίζει ότι πέρα από τη σύνθεση, τους αναγκαίους πολιτικούς συμβιβασμούς και συνεννοήσεις, υπάρχουν και όρια ανοχής των τυχόν προσωπικών στρατηγικών. Ιδίως όρια ανοχής απέναντι στις τάσεις παράκαμψης έως και απαξίωσης της κεντρικής Γραμμής της Παράταξης.\nΚαι προφανώς, επαφίεται στην ίδια το εάν και πότε κάποιος που υπερβαίνει -αντικειμενικά- τα εν λόγω όρια θ’ αντιμετωπίσει μια προσήκουσα πολιτική συνέπεια. Διότι αυτή είναι που ως επικεφαλής θα κριθεί, πρώτη απ’ όλους, για το θετικό ή αρνητικό αποτέλεσμα του εγχειρήματος του Κινήματος Αλλαγής.\nΗ αλήθεια είναι ότι αυτήν τη στιγμή η κοινωνική βάση της Παράταξης δυσανασχετεί δικαίως με τις όποιες διαφοροποιήσεις στελεχών. Λένε: Δεν βρισκόμαστε στο 30%!\nΕίναι μεν κατανοητό ότι η επίτευξη της Πολιτικής Ενότητας ενός νεοπαγούς φορέα δεν είναι διόλου εύκολη υπόθεση, αλλά υπάρχει η απαίτηση προπαντός από τα στελέχη της "πρώτης γραμμής" να έχουν τη μεγαλύτερη δυνατή σύμπνοια! Άλλωστε, οι 212 χιλιάδες άνθρωποι που κινητοποιήθηκαν τον περασμένο Νοέμβριο, δεν κινητοποιήθηκαν άνευ λόγου.\nΠροσβλέπουν στην ανάκαμψη της Παράταξης, μετά από μακρά περίοδο εσωστρέφειας και έπειτα από μία επίπονη προσπάθεια ενοποίησής της. Προσπάθεια που έλαβε υπόσταση, όταν έγινε σαφές ότι οι γενικότερες πολιτικές συνθήκες δεν ευνοούν "μοναχικές πορείες" εκτός πλαισίου μίας ενιαίας Παράταξης.\nΌλοι αυτοί οι πολίτες επιθυμούν η Παράταξη να καταστεί ρυθμιστής των πολιτικών εξελίξεων! Θέλουν να βλέπουν τα στελέχη της ν’ αγωνίζονται από κοινού για τη στρατηγική ήττα του ΣΥΡΙΖΑ. Ν’ αναλύουν με ακρίβεια τα προβλήματα και να προτείνουν απτές λύσεις. Να εξηγούν στους πολίτες τι θα κερδίσουν δίνοντας την ψήφο τους στο Κίνημα Αλλαγής.\nΠόσο μάλλον όταν είναι δεδομένο ότι ο ΣΥΡΙΖΑ και η ΝΔ δεν βλέπουν με καθόλου καλό μάτι την ενδυνάμωσή του.\nΞέρουμε ότι ο ΣΥΡΙΖΑ προσπαθεί να δημιουργήσει όρους διάσπασης του Κινήματος Αλλαγής και σε κάθε περίπτωση άλωσής του. Ξέρουμε επίσης ότι η ΝΔ ευχαρίστως θ’ απέφευγε την Προγραμματική αντιπαράθεση με ένα ενισχυμένο, ισχυρό Κίνημα Αλλαγής.\nΒεβαίως, κάποιοι σύντροφοι δεν συμφωνούν με το παρόν εγχείρημα. Και σημειώνουν διάφορα.\nΌπως ότι το ΠΑΣΟΚ αδικεί τον εαυτό του. Ότι θα έπρεπε να πορεύεται μόνο του, εφόσον διαψεύστηκε ο αντιμνημονιακός λόγος. Επίσης ότι φέρεται γενναιόδωρα προς τα υπόλοιπα κόμματα του Κινήματος Αλλαγής. Ότι δίνει προβολή και οφίτσια στα στελέχη τους, ενώ στην πράξη σηκώνει μόνο του το βάρος του ενιαίου φορέα.\nΌσον αφορά το πρώτο σημείο. Θα ήταν άραγε συνετό να εγκαταλειφθεί το παρόν εγχείρημα λίγο πριν τις εκλογές, τη στιγμή μάλιστα που το Κίνημα Αλλαγής έχει παγιωθεί στην τρίτη θέση κι ενώ έχει καταβληθεί μεγάλη προσπάθεια έως τώρα;\nΌσον αφορά το δεύτερο. Εάν το ΠΑΣΟΚ δεν ήταν "γενναιόδωρο" προς τα υπόλοιπα μέλη του Κινήματος Αλλαγής, μήπως αυτά θα ένιωθαν ότι το ΠΑΣΟΚ εκμεταλλεύεται για ίδιον όφελος τις όποιες δυνάμεις τους, με ό,τι σημαίνει αυτό για τη δυνατότητα διεύρυνσης της Παράταξης;\nΕπομένως, το αυτονόητο. Το Κίνημα Αλλαγής πρέπει να προχωρήσει. Δεν μπορεί να κάνει πίσω ούτε να κριθεί ακόμη συνολικά. Οι εκλογές θ’ αποτελέσουν το πρώτο σοβαρό τεστ για την προοπτική του. Ο πρώτος καιρός μετά τις εκλογές θα μας δείξει ακόμη περισσότερα. Περίοδος κατά την οποία θ’ αρχίσει να ξεκαθαρίζει ολόκληρο το φάσμα της πολιτικής σκηνής της χώρας.\n*O Λευτέρης Κούμας είναι Δικηγόρος Αθηνών, στέλεχος της οργάνωσης του ΠΑΣΟΚ και μέλος του Κινήματος Αλλαγής


Basketblog.gr | Basketblog | Poker Stars | Βασικοί κανόνες πόκερ\n19/04/2012 (17:30) Το πόκερ είναι ένα παχνίδι που προτιμούν πάρα πολλοί παίκτες παγκοσμίως. Αυτό που ίσως το κάνει τόσο αγαπητό είναι το γεγονός ότι δεν είναι μόνο ένας ο τρ...\n19.04.2012 17:31 /\nΤο πόκερ είναι ένα παχνίδι που προτιμούν πάρα πολλοί παίκτες παγκοσμίως. Αυτό που ίσως το κάνει τόσο αγαπητό είναι το γεγονός ότι δεν είναι μόνο ένας ο τρόπος παιχνιδιού αλλά με την πάροδο των ετών έχουν εξελιχθεί διαφορετικές παραλλαγές αυτού, οι οποίες μπορούν να ικανοποιήσουν και τον πιο πιο απαιτητικό παίκτη. Όλες οι παραλλαγές χρησιμοποιούν μια απλή τράπουλα 52 φύλλων, όπως είναι γνωστή σε όλους.\nΣύμφωνα με τους κανόνες πόκερ, κάθε παιχνίδι περιλαμβάνει ένα κοινό "ταμείο", γνωστό ως "pot", γύρους πονταρισμάτων και γύρους ανταλλαγής και λήψης φύλλων (σε ορισμένα παιχνίδια).\nΟ αριθμός των γύρων πονταρισμάτων και των ανταλλαγών φύλλων εξαρτάται από τη συγκεκριμένη παραλλαγή που έχουν επιλέξει οι παίκτες. Το παιχνίδι προχωρά σύμφωνα με τη φορά των δεικτών του ρολογιού.\nΑρχικά, οι παίκτες είτε τοποθετούν ένα "ante" ή κάνουν "blind bets" στο pot. Έπειτα, μοιράζονται τα φύλλα τους και ακολουθεί ένας γύρος πονταρισμάτων. Στο τέλος κάθε γύρου πονταρισμάτων, κάθε παίκτης πρέπει να τοποθετήσει ένα ποσό στο pot ίσο για όλους.\nΌταν είναι η σειρά ενός παίκτη, σύμφωνα με τους κανόνες πόκερ, μπορεί να επιλέξει να κάνει οποιαδήποτε από τις παρακάτω κινήσεις:\nCheck: Αν δεν υπάρχει κάποιο ποσό ήδη στο τραπέζι για το συγκεκριμένο γύρο, ο παίκτης μπορεί να κάνει μηδενικό ποντάρισμα και να δώσει τη σειρά του στον επόμενο παίκτη.\nCall: Αν υπάρχει κάποιο ποντάρισμα στο τραπέζι, ο παίκτης μπορεί να επιλέξει να "ταιριάξει" το ποντάρισμά του και να ποντάρει όσο και το ποσό που πόνταρε ο προηγούμενος παίκτης.\nΠοντάρισμα: Αν δεν υπάρχουν πονταρίσματα στο τραπέζι, ο παίκτης μπορεί να επιλέξει να ποντάρει.\nRaise: Αν δεν υπάρχει κάποιο ποντάρισμα στο τραπέζι, ο παίκτης μπορεί να επιλέξει να αυξήσει το ποντάρισμα κάνοντας raise.\nFold: Ο παίκτης που δε θέλει να "ταιριάξει" το ποντάρισμα στο τραπέζι και θέλει να αποσυρθεί από τη συγκεκριμένη παρτίδα μπορεί να κάνει fold.\nΟ γύρος πονταρισμάτων τελειώνει όταν όλοι οι παίκτες έχουν τοποθετήσει ίσα ποσά μέσα στο pot.\nΗ επόμενη κίνηση εξαρτάται από το είδος και τους κανόνες πόκερ του παιχνιδιού που παίζετε. Στα παιχνίδια Stud, μοιράζεται ένα ακόμη φύλλο σε κάθε παίκτη. Στα παιχνίδια Draw, οι παίκτες έχουν την ευκαιρία να "πετάξουν" ένα φύλλο από το χέρι τους και να πάρουν ένα καινούριο που θα τους δώσει ο dealer. Στα παιχνίδια που περιλαμβάνουν ανοιχτά και κοινά για όλους φύλλα στο τραπέζι όπως είναι το Hold'em, ο dealer μοιράζει τα νέα φύλλα στο board.\nΚάθε φορά, ακολουθεί ένας γύρος πονταρισμάτων.\nΜόλις ολοκληρωθούν οι γύροι πονταρισμάτων και το μοίρασμα των φύλλων, έρχεται η σειρά του Showdown. Στα περισσότερα παιχνίδια, το υψηλότερο χέρι κερδίζει το pot.\nΑν παίζετε παιχνίδια τύπου "lowball" ή με "split-pot", το μισό μέρος του pot δίνεται στον παίκτη με το χαμηλότερο χέρι και το άλλο μισό στον παίκτη με το υψηλότερο.


Τα σημεία δειγματοληψίας για rapid tests στις 24 Δεκεμβρίου 2020\nΣε εννέα σημεία θα βρίσκονται την παραμονή Χριστούγεννων, 24 Δεκεμβρίου 2020, οι μονάδες δειγματοληψίας οι οποίες διενεργούν δωρεάν γρήγορα τεστ, μέθοδος ταχείας ανίχνευσης αντιγόνου (antigen tapid test), για τον έλεγχο του πληθυσμού των επαρχιών για Covid-19, όπως ανακοίνωσε το Υπουργείο Υγείας.\nΤα σημεία που καθορίστηκαν για rapid test στις 24 Δεκεμβρίου 2020 είναι τα ακόλουθα:\nΠλατεία Γρηγόρη Αυξεντίου, Λεμεσός (έξω από το Διοικητήριο), 10 π.μ.-3 μ.μ.\nΥπόγειος χώρος στάθμευσης Limassol Shopping Centre, Πολεμίδια (πρώην Ορφανίδης), 10 π.μ.-3 μ.μ.\nΧώρος στάθμευσης Super Home Center, 10 π.μ.-3 μ.μ.\nΧώρος στάθμευσης Jumbo, 10 π.μ.-3 μ.μ.\nΔιασταύρωση Λεωφόρων Σταυρού και Ιωσήφ Χατζηιωσήφ (μπροστά από Coffee Island), 10 π.μ.-3 μ.μ.\nΧώρος στάθμευσης Jumbo, Λακατάμια, 10 π.μ.-3 μ.μ.\nΠλατεία Ελευθερίας, Λευκωσία, 10 π.μ.-3 μ.μ.\nΧώρος στάθμευσης ERA KORIVOS (Λεωφόρος Δημοκρατίας 2, παρά το Παφιακό Στάδιο), 10 π.μ.-3 μ.μ.\nΧώρος στάθμευσης υπεραγοράς Σκλαβενίτης, Παραλίμνι (Οδός 1ης Απριλίου 151), 9 π.μ.-3 μ.μ.


Ξέρουμε τι μας γίνεται;, Η ΚΑΘΗΜΕΡΙΝΗ, kathimerini.com.cy\n30 ΙΟΥΛΙΟΥ 2017 - 13:40\nΕίναι πραγματικά άξιον απορίας: Όλες αυτές οι κινήσεις του Προέδρου της Δημοκρατίας αποτελούν το αποτέλεσμα κάποιας μελετημένης στρατηγικής στο πλαίσιο μιας έξυπνα χαραγμένης διπλωματίας ή μήπως αποτελούν μια σωρεία σπασμωδικών κινήσεων, οι οποίες το μόνο που προδίδουν είναι την απώλεια ψυχραιμίας της δικής μας πλευράς και την ανυπαρξία του οποιουδήποτε σχεδίου δράσης. Ο λόγος που θέτω το ερώτημα είναι γιατί στην ουσία εύχομαι να ισχύει το πρώτο ενδεχόμενο, παρότι τα φαινόμενα (τα οποία ελπίζω να είναι από εκείνα που απατούν) καταδεικνύουν τη δεύτερη εκδοχή.\nΟι ενέργειές μας σε μια πρώτη ανάγνωση, αφήνουν την αίσθηση ότι δεν ξέρουμε τι μας γίνεται, την ίδια στιγμή που η άλλη πλευρά όχι μόνο φαίνεται να ξέρει πολύ καλά τι της γίνεται αλλά προβαίνει και σε πράξεις οι οποίες μας καταλαμβάνουν εξ απροόπτου, όπως π.χ. το να επιτρέψει την επιστροφή των Μαρωνιτών στα κατεχόμενα χωριά τους. Το δε σενάριο να ανοίξει η κλειστή πόλη της Αμμοχώστου παρουσιάζεται από την εφημερίδα «Μιλιέτ» σαν κάτι που είναι θέμα χρόνου να συμβεί.\nΚαι εμείς πώς σκοπεύουμε να αντιμετωπίσουμε αυτά τα νέα δεδομένα; Μήπως με το είπα-ξείπα στην υπόθεση δημοσιοποίησης των πρακτικών του Κραν-Μοντάνα; Ή μήπως με την συνεδρίαση του Εθνικού Συμβουλίου που όλοι ξέρουμε εκ των προτέρων πως δεν θα έχει κάποιο ουσιαστικό αποτέλεσμα όπως δεν είχε ποτέ μέχρι τώρα. Πού ακριβώς αποσκοπούν όλες αυτές οι ενέργειες της δικής μας πλευράς; Η απειλή πως θα δημοσιοποιήσουμε τα πρακτικά ώστε να «αδειάσουμε» τον κ. Αϊντε είναι μια κίνηση τακτικής ενός σοβαρού κράτους; Δηλαδή μ’ αυτή την κίνηση η οποία βασικά αμφισβητεί τον ίδιο τον Οργανισμό Ηνωμένων Εθνών και η οποία μάλιστα εξαγγέλλεται δημοσίως, πού ακριβώς αποσκοπούμε;\nΝα τα βάλουμε με τα Ηνωμένα Έθνη; Να πείσουμε το παγκόσμιο ότι εμείς έχουμε δίκαιο και ότι κακώς μέχρι στιγμής κανείς δεν έχει φταίξει την τουρκική πλευρά για την αδιαλλαξία της; Και αν ναι, μετά όταν πια ξε-αποφασίζουμε τη δημοσιοποίηση ανταποκρινόμενοι, όπως δήλωσε ο Πρόεδρος της Δημοκρατίας, στην έκκληση του κ. Γκουτιέρες, το πράττουμε γιατί βασικά κάνουμε χατίρι στον Οργανισμό Ηνωμένων Εθνών, ο οποίος φοβήθηκε την απειλή μας; Υπάρχει οποιαδήποτε πιθανότητα ένας σκεπτόμενος πολίτης που αγωνιά πραγματικά για το μέλλον του τόπου, να εκλάβει αυτές τις ενέργειες ως σοβαρές κινήσεις ενός σοβαρού κράτους; Και να ήταν μόνο αυτά;\nΜετά από μια μόνο μέρα που το Προεδρικό αποφασίζει πως δεν θα δημοσιοποιήσει τα πρακτικά, έρχεται ο υπουργός Εξωτερικών να μας πει πως η κυβέρνηση θα προχωρήσει σε προληπτικές καταγγελίες των τουρκικών προθέσεων στα Ηνωμένα Έθνη. Θα καταγγείλουμε δηλαδή τις τουρκικές προθέσεις στον Οργανισμό, του οποίου μέχρι χθες αμφισβητούσαμε την αξιοπιστία και τον οποίο απειλούσαμε ότι θα εκθέσουμε δημοσιοποιώντας τις δικές μας σημειώσεις από το δείπνο του Κραν-Μοντάνα; Όλα αυτά βγάζουν κάποιο βαθύτερο νόημα το οποίο εμείς οι αδαείς απλοί πολίτες αδυνατούμε να το εντοπίσουμε; Και να ήταν μόνο αυτά;\nΠαράλληλα οι κομματικές αντιπαραθέσεις στα τηλεοπτικά πάνελ συνεχίζονται και οι πολιτικοί ηγέτες αντί να σοβαρευτούν ενόψει των εξελίξεων και του κινδύνου να βρεθούμε ενώπιον νέων τετελεσμένων, αγωνιούν για το ποιος θα κερδίσει τις εντυπώσεις. Κι αν αυτή δεν είναι η πραγματική τους έγνοια τότε καλά κάνουν να αλλάξουν επικοινωνιακή τακτική δεδομένου ότι αυτή που εφαρμόζουν μόνο στο συγκεκριμένο συμπέρασμα οδηγεί. Πώς εκείνο που τους καίει δεν είναι το να καταστρώσουν ένα σχέδιο δράσης από κοινού αλλά να αποδείξει ο καθένας τους το μακρύ και το κοντό του στο πλαίσιο του προεκλογικού τους αγώνα και των μικροκομματικών τους συμφερόντων.\nΜε απλά λόγια αυτό που προσπαθώ να θέσω σαν ερώτημα είναι το εξής: Είμαστε στ’ αλήθεια τόσο θλιβεροί όσο τα φαινόμενα δεικνύουν ή κάτι κρύβεται πίσω από όλη αυτή την ασυναρτησία των κινήσεών μας που το ταπεινό μου μυαλό αδυνατεί να αντιληφθεί;


14/1 Λεβάντε - Θέλτα | Προγνωστικά | Ανάλυση | Στατιστικά\n*6/7 τελευταία ήταν n/g\n*Ένα γκολ υπέρ στα έξι τελευταία\n*9/9 εκτός ήταν over 2.5\n*8/9 εκτός g/g\n*7/9 τελευταία στο πρωτάθλημα g/g & over 2.5\nΛεβάντε: Δεν είχε μεγάλες απαιτήσεις στο «Καμπ Νου» και ηττήθηκε άνετα με 3-0 από την Μπαρτσελόνα την περασμένη αγωνιστική στο πρωτάθλημα. Στο ημίχρονο έχανε με 2-0, δεν απείλησε πολύ και το τελικό σκορ γράφτηκε στις καθυστερήσεις του ματς. Ήττα εντός προγράμματος, αλλά είναι μόλις στο +3 από την επικίνδυνη ζώνη και δεν μπορεί να ηρεμήσει. Στο κύπελλο δεν μπόρεσε να διαχειριστεί το υπέρ της 2-1 του πρώτου αγώνα και ηττήθηκε με 0-2 εντός έδρας από την Εσπανιόλ στη ρεβάνς, με αποτέλεσμα να μείνει εκτός συνέχειας της διοργάνωσης. Τώρα θα επικεντρωθεί αποκλειστικά στο πρωτάθλημα και το πως θα σώσει την κατηγορία, μιας και κινδυνεύει.\nΑγωνιστικά Νέα: Ο χαφ Καμπάνια (17/5), ο μεσοεπιθετικός Μπάρντι (15/4) και ο χαφ Μοράλες (15/4) εξέτισαν τις ποινές τους και υπολογίζονται κανονικά. Δεν υπάρχουν περαιτέρω προβλήματα για τον κόουτς Μουνίθ και όσοι έμειναν εκτός αποστολής, ήταν κατόπιν τεχνικής απόφασης. Θα παραταχθεί λοιπόν με αλλαγές στην ενδεκάδα σε σχέση με το προηγούμενο, στο δύσκολο εντός έδρας με την Θέλτα.\nΠιθανή ενδεκάδα: (4-2-3-1): Οϊέρ – Κόκε, Ποστίγκο, Καμπάκο, Λούνα – Λέρμα, Καμπάνια - Τζέισον, Μοράλες, Ντουκουρέ - Μπόατενγκ\nΘέλτα: Δεν πρόλαβε καν να σκεφτεί ότι μπορεί να διεκδικήσει την πρόκριση στο «Καμπ Νου» κόντρα στην Μπαρτσελόνα, στη ρεβάνς του κυπέλλου, καθώς στο ημίχρονο έχανε με 4-0, μη μπορώντας να ακολουθήσει τον ρυθμό των… δαιμονισμένων Καταλανών. Το τελικό 5-0 γράφτηκε στο τέλος. Επικεντρώνεται στο πρωτάθλημα πλέον και στο πως θα μπορέσει να διεκδικήσει μια θέση στα ευρωπαϊκά εισιτήρια της επόμενης σεζόν. Έχει χάσει έδαφος και αυτό οφείλεται στο γεγονός ότι δεν μπορεί να βρει σταθερότητα στην απόδοση της. Την περασμένη αγωνιστική πάντως, υποδέχθηκε την Ρεάλ και κατάφερε να πάρει ισοπαλία εντός έδρας με 2-2, παρότι βρέθηκε να χάνει στο ημίχρονο με 1-2.\nΑγωνιστικά Νέα: Ο Ουνθούε τόνισε ότι το καλύτερο… φάρμακο μετά τον αποκλεισμό είναι ένα σύντομο ματς και έτσι πάει στην Βαλένθια για να ανακάμψει η ομάδα του όπως τόνισε. Δεν έχουν αναφερθεί «φρέσκα» προβλήματα, αλλά είναι βέβαιο ότι θα γίνουν αλλαγές στο αρχικό σχήμα, μιας και τις τελευταίες δύο εβδομάδες, έδωσε πολύ δύσκολα ματς η ομάδα του, απέναντι σε Ρεάλ και Μπαρτσελόνα.\nΠιθανή ενδεκάδα: (4-3-3): Μπλάνκο – Μάγιο, Καμπράλ, Ρονάλια, Τζόνι – Βας, Λόμποτγκα, Ερνάντεθ – Σίστο, Άσπας, Γκόμες\nTo Λεβάντε - Θέλτα παίζει στον Stoiximan Παίξε Νόμιμα\nΗ Λεβάντε εντός δεν μπορεί να κερδίσει, τη στιγμή που η Θέλτα εκτός δέχεται σταθερά γκολ. Ωστόσο, η «αφλογιστία» της Λεβάντε ίσως της δώσει μεγαλύτερη αυτοπεποίθηση στα μετόπισθεν. Έρχεται πάντως από κοπιαστικά ματς και αυτό μπορεί να παίξει τον ρόλο του. Πάσο και το βλέπουμε στο live.


The Natick Mall (Μασαχουσέτη) - Κριτικές - TripAdvisor\nThe Natick Mall: Εστιατόρια στην περιοχή\nΔραστηριότητες κοντά σε: The Natick Mall\nThe Natick Mall - Κριτικές\nΝο 2 από 11 δραστηριότητες - Natick\nΚαλό Αμερικανικό Εμπορικό κέντρο\nΕξαίρετες ευκαιρίες για ψώνια και εμπορικά σήματα για να διαλέξετε. Το Food Court είναι δυστυχώς πολύ κακό. Υπάρχουν μερικά εστιατόρια αλλά για χορτοφάγους, δεν υπάρχουν πολλές επιλογές.\nΕίναι καλό να πάτε για ψώνια σε ένα καλό μέρος. Και αυτό είναι. Ιδιαίτερα πλατείας Macy's, Talbot, δημιουργία & το βαρέλι. Για μεσημεριανό γεύμα ή δείπνο, πηγαίνετε στο Cafe Bistro στο Nordestrom ή Cheesecake εργοστάσιο. Καλή ποικιλία σημάτων.\nΈχουν τα πάντα εδώ, από φθηνά σήματα το πιο ακριβό. Έχουν άφθονο χώρο στάθμευσης και καλά εστιατόρια. Πραγματικά καλή εσωτερική εμπορική.\nΠολλά μέρη που μου αρέσει είναι περίπου αυτό Mall. Το Macy's είναι μεγάλη και οι άλλες αποθήκες. Είχα ένα καλό γεύμα στο Μεξικανικό γωνία σε σχέση με το διεθνές ποινικό δικαστήριο. Είναι κτισμένο σε έναν εύκολο τρόπο για να βρείτε το δρόμο σας.\nΠήγαμε στο Natick Mall για δείπνο στο PF Chang's Restaurant, το οποίο είναι ακόμη πολύ αγαπημένο μου ανατολίτικων φαγητών venue.\nΤα στάνταρ μενού είναι πολύ πλούσιο και η ποιότητα των τροφίμων είναι σταθερά καλό και πολύ νόστιμο. .\nΠρέπει να το δείτε στο west προάστια\nΕξαιρετική καταστήματα και εστιατόρια της διασκέδασης. Έχω πάει σε πολλά πολυτελή εμπορικά κέντρα ξένων και εγχώριων. Natick θα ανταγωνίζονται τα όλα. . ., μείον την οίηση.\nΕίναι ένα μεγάλο εμπορικό κέντρο με περίπου έξι πολυκαταστήματα σαν Nordstrom, το Macys, Sears και άλλα. Πολλά εστιατόρια για να επιλέξετε ως Cheesecake Factory και περίπου 150 καταστήματα όλων των ειδών των εμπορικών σημάτων. Το εμπορικό κέντρο είναι καλά συντηρημένο, καθαρό και τακτοποιημένο. Με μια...ενδιαφέρουσα κρήνη στην μέση σε μαύρο χρώμα, ωραίο! Το καλύτερο εμπορικό επιλογή, καθώς μπορείτε να βρείτε τα πάντα εδώ. Συνιστάται ανεπιφύλακτα.Περισσότερα\nΤο Best Mall, επισκεφθείτε αλλά\nNatick Mall είναι ένα μεγάλο εμπορικό κέντρο με τα πόδια με τα δύο πρότυπα καταστήματα και στη συνέχεια ένα σκέλος της κορυφαίας τεχνολογίας καταστήματα προστατευμένες με Neiman Marcus. Θα ήθελα να δώσω μια εξαιρετική αλλά το food court πεθαίνει αυτήν τη στιγμή. Για το 2018,...ένα Wegmans θα ανοίξει στο χώρο εκκένωσε το JC 1.650 μετά την αποχώρηση.Περισσότερα\nΜεγάλο και εξαιρετικό mall\nΘα ήθελα πάντα να επισκεφτείτε αυτό το καταπληκτικό mall, μου αρέσει το γεγονός ότι δεν είχε μεγάλη ποικιλία και επίσης μπορείτε να περάσετε το χρόνο σας με τους φίλους σας να τρώνε σπουδαίο σούσι ή παγωτό. Το λάτρεψα!\nΈνα από τα καλύτερα εμπορικά κέντρα στη Βοστόνη.\nΘα ήθελα πάντα να επισκεφτείτε αυτό το mall όταν επισκέπτομαι Boston. Είναι τεράστια και έχει όλα τα είδη των καταστημάτων που χρειάζεστε. Food Court είναι αρκετά καλό για όλες τις γεύσεις. Επαρκής χώρος στάθμευσης για όλους τους επισκέπτες, πολλά εστιατόρια και καταστήματα για να διαλέξετε...και περάστε ολόκληρο το σαββατοκύριακο από τις 10:00 ως τις 10:00. Συνιστάται ανεπιφύλακτα ως έχει όλα όσα χρειάζεστε.Περισσότερα\nΛάβετε γρήγορα απαντήσεις από το προσωπικό του The Natick Mall και από προηγούμενους επισκέπτες.


Κόνιαρης – Χαραλαμπόπουλος: Βίοι παράλληλοι | sportime.gr\nΟλυμπιακός BCΒασίλης ΧαραλαμπόπουλοςΑντώνης Κόνιαρης\nΚόνιαρης – Χαραλαμπόπουλος: Βίοι παράλληλοι\nΝίκος Μπουρλάκης 16/08/2019 15:38:42\nΚόνιαρης – Χαραλαμπόπουλος: Η ζωή παίζει παράξενα παιχνίδια και κάποιες φορές σου επιφυλάσσει εκπλήξεις. Κάπως έτσι ο Βασίλης Χαραλαμπόπουλος (ανακοινώθηκε πρόσφατα η 4ετής συμφωνία του με τον Ολυμπιακό) και ο Αντώνης Κόνιαρης αντάμωσαν και στον Ολυμπιακό.\nΔεν είναι η πρώτη φορά. Έχουν γεννηθεί με διαφορά λίγων μηνών, στις 6 Ιανουαρίου του 1997 ο Χαραλαμπόπουλος και στις 30 Σεπτεμβρίου του ιδίου έτους ο Κόνιαρης.\nΈπαιξαν, λοιπόν, παρέα στις μικρές Εθνικές. Κατέκτησαν το χρυσό μετάλλιο στο Ευρωμπάσκετ Νέων του 2017. Μάλιστα ο Χαραλαμπόπουλος ήταν MVP της διοργάνωσης αλλά και οι δύο αναδείχθηκαν στην καλύτερη πεντάδα.\nΔΙΑΒΑΣΤΕ ΕΠΙΣΗΣ – Ολυμπιακός: Χαραλαμπόπουλος τετραετίας!\nΑντάμωσαν παρέα στον Παναθηναϊκό. Ο Βασίλης προηγήθηκε, το καλοκαίρι του 2012. Τρία καλοκαίρια αργότερα φόρεσε τα πράσινα και ο Κόνιαρης.\nΉταν μέλη της «ελληνοποίησης» που επιχειρούσε ο Παναθηναϊκός εκείνες τις σεζόν, μαζί με τον Μποχωρίδη, τον Διαμαντάκο, τον Λούντζη και τον Παπαγιάννη.\nΞαναβρέθηκαν στον ΠΑΟΚ, το καλοκαίρι του 2017. Ο Κόνιαρης ήταν ήδη εκεί (είχε επιστρέψει για την ακρίβεια καθώς απ’ εκεί τον είχε πάρει ο Παναθηναϊκό) ένα χρόνο πριν.\nΚαι να τώρα, πάλι μαζί στον Ολυμπιακό. Έστω κι αν ο Χαραλαμπόπουλος θα πάει «δανεικός» στον Ιωνικό Νικαίας προκειμένου να καλύψει το χαμένο έδαφος από την περσινή άτυχη χρονιά… Η ατυχία είναι ένα ακόμα θέμα που έπληξε και τους δύο!\nΚόνιαρης – Χαραλαμπόπουλος: Ο Κόνιαρης είχε σοβαρό θέμα με τους αστραγάλους του κι έχασε πάνω από 400 μέρες… Στον ΠΑΟΚ έκανε την μεγάλη του επιστροφή. Είναι μαχητής… Λέγεται ότι οι περισσότεροι στη θέση του θα τα είχαν παρατήσει αλλά όχι ο νεαρός Κρητικός. Επέστρεψε δριμύτερος. Βρέθηκε και στην Εθνική ομάδα όπου αντέχει στους 14 πριν το Παγκόσμιο. Και πήρε μια σπουδαία μεταγραφή στον Ολυμπιακό.\nΟ Χαραλαμπόπουλος επίσης πέρασε πολλά. Με το σύνδρομο κοιλιακών όταν ακόμα βρισκόταν στον Παναθηναϊκό και με τον αστράγαλό του (έκανε επέμβαση μάλιστα) πέρυσι στο Λαύριο όπου έχασε σχεδόν όλη τη χρονιά.\nΟυσιαστικά θα πρέπει να κάνει το… ίδιο ντεμαράζ με τον Κόνιαρη. Να έχει το ίδιο πείσμα για να καλύψει το χαμένο έδαφος. Ο Κόνιαρης που δεν είχε ακουστεί τόσο πολύ όσο ο Χαραλαμπόπουλος νίκησε… Ο Χαραλαμπόπουλος πριν από 2-3 χρόνια ακουγόταν συνέχεια. Του είχε πέσει πολύ βάρος στις πλάτες που όπως αποδείχθηκε δεν μπορούσε να το σηκώσει. Και πλέον είναι υποχρεωμένος να φορτσάρει, να νικήσει κι εκείνος όπως ο Κόνιαρης. Και με περισσότερες… απαιτήσεις, άρα κι αυστηρότητα να τον καταδιώκουν.\nΗ ιστορία τους, όμως, έχει μεγάλο ενδιαφέρον. Και παρά τα διάφορα σταυροδρόμια, συχνά συναντιούνται οι διαδρομές τους. Όπως επίσης «ιντριγκάρει» ιδιαίτερα το γεγονός ότι δύο πάλαι ποτέ μέλη του πλάνου «ελληνοποίησης» του Παναθηναϊκού, πλέον θα φοράνε τα «ερυθρόλευκα» του Ολυμπιακού. Έστω κι αν ο Χαραλαμπόπουλος θα κάνει πρώτα μια βόλτα από την Νίκαια και τον Ιωνικό.\n« Παναιτωλικός: Και επίσημα Σιέστεντ διετίας (pic)\nΌλα τα βλέμματα σε Ισπανία και Γερμανία »


Το Τέταρτο Κουδούνι: «Εκκλησιάζουσες» ως φαστφουντάδικο\nΤο έργο. Η Πραξαγόρα πείθει μία ομάδα από Αθηναίες να κλέψουν τα ρούχα των αντρών τους πριν εκείνοι ξυπνήσουν, να παρουσιαστούν ξημερώματα στην -ανδροκρατούμενη- Εκκλησία του Δήμου και να προσπαθήσουν με τα επιχειρήματά τους να περάσουν νόμο που να παραδίδει στις γυναίκες την εξουσία καθώς εκείνες σίγουρα ξέρουν να κυβερνούν καλύτερα από τους άντρες.\nΘα τα καταφέρουν. Χωρίς να τους πάρουν μυρουδιά. Εκλέγουν αρχηγό τους την Πραξαγόρα και κηρύσσουν ισότητα, ισονομία, κατάργηση της περιουσίας, κατάθεση των υπαρχόντων των πολιτών στο δημόσιο ταμείο, ισομοίρασμα των αγαθών, κοινά συσσίτια για όλους -ένα πρόωρο κομμουνιστικό μανιφέστο!- αλλά και κοινοκτημοσύνη των γυναικών με προτεραιότητα στις γριές και στις άσχημες.\nΟ Βλέπυρος, ο άντρας της Πραξαγόρας, που όταν ξύπνησε δεν βρήκε στο σπίτι ούτε τη γυναίκα του ούτε τα ρούχα του και αναγκάστηκε να φορέσει τα δικά της για να βγει από το σπίτι να κάνει τη -χοντρή- ανάγκη του, αιφνιδιάζεται όταν μαθαίνει τα νέα για τη γυναικοκρατία αλλά τελικά την αποδέχεται και καμαρώνει στο πλευρό της αρχηγίνας.\nΑνακύπτουν, όμως, και προβλήματα με το νέο καθεστώς: δύο άντρες, που ο ένας τους προσέρχεται να παραδώσει τα υπάρχοντά του στο δημόσιο και ο άλλος διαφωνεί, θα λογομαχήσουν ενώ σε έναν νέο, που είναι στα ντουζένια του και θέλει σφόδρα να σμίξει με τη νεαρή αγαπημένη του, θα στήσει, προς απελπισία του, καρτέρι μία άσχημη γριά η οποία, σύμφωνα με τον νέο νόμο που ψηφίστηκε, προηγείται και απαιτεί τα δικαιώματά της πριν εμφανιστεί μία ακόμα πιο γριά και άσχημη άρα με περισσότερα δικαιώματα επί του νέου, η οποία, τελικά, θα βρεθεί να έπεται και αυτή, διότι την προτεραιότητα για την αγκαλιά του έχει μία τρίτη, ακόμα χειρότερη! Στο τέλος οι γυναίκες για να γιορτάσουν τη νίκη τους θα το ρίξουν στο γλέντι στο οποίο καλείται να συμμετάσχει και ο Βλέπυρος συνοδευόμενος από όμορφες κοπέλες.\nΟ Αριστοφάνης με τις «Εκκλησιάζουσές» του (392 με 391 π.Χ.) εμφανίζεται πολιτικά ξεδοντιασμένος. Η Αθήνα είναι ο μεγάλος ηττημένος του Πελοποννησιακού Πολέμου. Αυτό πια το έχουν όλοι συνειδητοποιήσει. Ταπεινωμένη ήδη από το 404 π.Χ., γονατισμένη από τους νικητές Σπαρτιάτες που επέβαλαν τους όρους τους, με χαμένη την ηγετική της θέση, ξεπουπουλιασμένη, χωρίς ηγέτες με κύρος, παραπαίει. Δεν υπάρχει πια ελπίδα. Αυτή ακριβώς την εποχή εκφράζει η συγκεκριμένη κωμωδία.\nΟ συγγραφέας χωρίς πια την έπαρση του δυνατού -πού εκείνες οι εγωπαθείς Παραβάσεις του…- ούτε τη δύναμη να παίξει επιθετικά και να προτείνει λύσεις, έχει χάσει την ποιητική του δύναμη και ο στίχος του τη λάμψη του, ο Χορός του έχει συρρικνωθεί, η σάτιρά του έχει εξασθενίσει - περιορίζεται σε απλούς συμπολίτες του, δεν αγγίζει διακεκριμένους-, καταφεύγει σε εύκολα και φτηνά τερτίπια -όπως το επεισόδιο της αποπάτησης του Βλέπυρου- που παλαιότερα τα απέφευγε και τα έψεγε. Η Αρχαία Κωμωδία έχει τελειώσει, έχει φτάσει η περίοδος της Μέσης Κωμωδίας.\nΣε μία ακόμη ουτοπία καταφεύγει και εδώ -η εξουσία στις γυναίκες- αλλά με σκυφτό πια κεφάλι, χωρίς το κέφι που είχε κάποτε -οι «Όρνιθες» και η «Λυσιστράτη» του είναι μακριά, εδώ η ουτοπία του ακούγεται σαν απόγνωση. Αλλά δεν έχει πάψει να είναι ο Αριστοφάνης. Το κρουστό επεισόδιο με τις Γριές, τον Νέο και την Νέα είναι μία από τις πιο απολαυστικές σκηνές του -για ανθολογία.\nΗ παράσταση. Ο Γιάννης Μπέζος αποφάσισε να σκηνοθετήσει για πρώτη φορά Αριστοφάνη. Νομίζω πως υπερτίμησε τις δυνάμεις του. Επέλεξε καταρχάς τη μετάφραση που έχει κάνει ο Μίνως Βολανάκης. Μετάφραση ευφυής, με πολλές επιτυχημένες λύσεις αλλά που οπωσδήποτε κουβαλάει πενήντα χρόνια στη ράχη της -είναι «κομψή», όπως ήθελε η εποχή της. Ο Γιάννης Μπέζος το εισέπραξε, προφανώς, αυτό και επενέβη με δραματουργική επεξεργασία. Είναι προς τιμήν του ότι δεν επανέλαβε το λάθος που είχε κάνει τον προπέρσινο χειμώνα στο Εθνικό, με τις επεμβάσεις του στον «Φιλάργυρο» του Μολιέρου που ευτέλισαν το έργο. Πόσω μάλλον εδώ που το κείμενο του Αριστοφάνη εύκολα σε παρασύρει προς ανάλογες λύσεις.\nΗ αίσθησή μου είναι πως ήθελε να στήσει κάτι που να φέρνει προς το μιούζικ χολ -κάτι ανάλογο με την «Ειρήνη» που είχε κάνει ο Σπύρος Ευαγγελάτος τη δεκαετία του ’80. Σαφώς αυτή την εντύπωση μου έδωσε η έναρξη, με την είσοδο των μουσικών/κωμικών της ζωντανής ορχήστρας -ηθοποιοί της διανομής. Αυτή την εντύπωση μου έδωσαν και τα τραγούδια και τα στάσιμα της παράστασης. Ο Κωστής Μαραβέγιας, άλλωστε, έχει κάνει καλή δουλειά: η μουσική του είναι γλυκόπιοτη και την εκτελούν πολύ σωστά τόσο η ορχήστρα όσο και ο άριστα διδαγμένος μουσικά από την Μελίνα Παιονίδου Χορός με τα καλλίφωνα μέλη.\nΑλλά μέχρις εκεί. Όλα τα πρόσθετα «αστεία» μου φάνηκαν εντελώς ξενέρωτα, άνοστα, πολυακουσμένα -φαστ φουντ-, περιορισμένης φαντασίας και εκτελεσμένα άχαρα. Η παράσταση που δεν λέει να ξεκολλήσει από τη μετωπικότητα, τελικά, μου θύμισε μέτρια επιθεώρηση. Ψιλοσέρνεται άρρυθμη, ουσιαστικά άκεφη και ας καμώνεται το αντίθετο, χωρίς ενέργεια, κοινότοπη, βαρετή κατά τη γνώμη μου. Την ενέργεια ο σκηνοθέτης μοιάζει να την κρατάει για το επεισόδιο με τις γριές. Εκεί, όμως, συσσωρευμένη καθώς είναι, ξεσπάει ανεξέλεγκτα ως υπερβολή και υπερκινητικότητα και η παράσταση καταντάει, χωρίς να γίνεται χυδαία, φτηνιάρικη -μία χοντροκοπιά.\nΈκπληξη, για μένα, όχι ευχάριστη, η δουλειά του Γιώργου Γαβαλά που τον εκτιμώ ιδιαίτερα: βρήκα λιτά μεν αλλά εντελώς άχρωμα τα σκηνικά του, χωρίς ιδιαίτερη έμπνευση φωτισμένα και από τον Χρήστο Τζιόγκα, και άνισα τα κοστούμια του. Καλόγουστα και χρωματικά ελκυστικά τα γυναικεία του Χορού, που παραπέμπουν σε δεκαετία του ’60, κακοσούλουπα, αν και προσπαθούν να είναι αστεία, τα στιλιζαρισμένα -συν οι περούκες- ανδρικά του και πολύ κοινότοπη, επιθεωρησιακή λύση, για να βγει χάχανο, το βασικό της Πραξαγόρας, κόπια της περιβολής της τέως Προέδρου της Βουλής Ζωής Κωνσταντοπούλου στην ορκωμοσία της προηγούμενης κυβέρνησης.\nΆνιση και η κίνηση που δίδαξε η Σεσίλ Μικρούτσικου. Ωραίες ιδέες, κάποτε αποτελεσματικές, που, συνήθως, όμως, χάνονται στην εκτέλεση και καταντούν ατσούμπαλες μουντζούρες.\nΟι ερμηνείες. Ο Γιάννης Μπέζος, με την πείρα, το χιούμορ και την ωραία φωνή του, βγάζει πέρα σωστά την Πραξαγόρα, με ενέργεια αλλά χωρίς εξάρσεις. Φοβάμαι, όμως, πως, τελικά, κάνοντας το λάθος να αβαντάρει τον καθένα χωριστά, στην πραγματικότητα άφησε τους άλλους ηθοποιούς στην τύχη τους. Προβάλλονται αλλά η διανομή χάνει έτσι την ομοιογένειά της -δεν υπάρχει δέσιμο.\nΟ Γιάννης Ζουγανέλης (Βλέπυρος), ένας διασκεδαστής που αντιμετωπίζει την υποκριτική με πρωτογενή τρόπο -ορμητικά μπαίνει για την ατάκα του και όταν την τελειώσει περιμένει, χωρίς κανένα κρίκο, χωρίς συνέχεια, να ορμήσει στην επόμενη-, με τις εναλλαγές φωνητικών τόνων και τις φωνητικές μεταπτώσεις του για άλλη μια φορά μου θύμισε καραγκιοζοπαίχτη που χρησιμοποιεί διάφορες φωνές πίσω από τον μπερντέ.\nΕπαρκής Γείτονας ο Νίκος Μαγδαληνός, ικανοποιητικός αλλά με μία σκηνική προπέτεια ο Παναγιώτης Κατσώλης (Άνδρας). Ο Γιωργής Τσουρής, ανεξέλεγκτος από τη σκηνοθεσία, στον αβανταδόρικο ρόλο της Γριάς Α΄ κάνει ό,τι μπορεί για να κλέψει την παράσταση. Και την κλέβει. Αλλά με άνομα μέσα: φτηνά και λαϊκίστικα -μπαλαφαριές. Ένα ανεξάρτητο νούμερο φτηνής επιθεώρησης. Αδύναμους -αλλά όχι φάλτσους- βρήκα τον Μπάμπη Γαλιατσάτο (δύσκαμπτη Γριά Β΄), την Δανάη Σκιάδη (Νέα), τον Θανάση Ισιδώρου (Γριά Γ΄) και τον Σχολιαστή Κώστα Κοράκη.\nΟ Πάνος Βλάχος σαφώς και έχει προσόντα κωμικού. Αλλά αυτό το σφιγμένο, ζαλιστικά, μέχρι υστερίας υπερκινητικό νευρόσπαστο που η σκηνοθεσία άφησε, επίσης, ανεξέλεγκτο δεν ξέρω τι σχέση μπορεί να έχει με τον Νέο των «Εκκλησιαζουσών». Ο νεαρός ηθοποιός πρέπει να ελέγξει και να τιθασεύσει και να φορμάρει τα μέσα του, εκτός και αν καταφέρει να επιβάλει αυτό που κάνει ως προσωπικό στιλ. Εμένα, πάντως, με κούρασε και με άγχωσε.\nΞεχώρισα τον Λαέρτη Μαλκότση (Χρέμης) έστω και αν κι αυτός καταφεύγει σε μανιέρα.\nΑπό τα μέλη του Χορού διέκρινα την Άντρη Θεοδότου και την Βαλερία Κουρούπη.\nΤο συμπέρασμα. Άλλη μία παράσταση -μετρημένη μεν και με κάποιες στιγμές γέλιου- που δεν προσφέρει, κατά τη γνώμη μου, καμία λύση στο αδιέξοδο «Αριστοφάνης στην ελληνική σκηνή».\n(Οι φωτογραφίες της Μαριλένας Σταφυλίδου).\nΩδείο Ηρώδου του Αττικού, Εθνικό Θέατρο, 2 Σεπτεμβρίου 2015.


Εφαρμογές Δωρεάν μόνο για σήμερα: IQ Test for Mensa, Ansel & True Skate (11/07) - ired.gr\nΕφαρμογές Δωρεάν μόνο για σήμερα: IQ Test for Mensa, Ansel & True Skate (11/07)\nΚατεβάστε επιλεγμένες εφαρμογές δωρεάν, με τις προσφορές της ημέρας (11/07/2015).\nΈφτασε και το σαββατοκύριακο και ξεκινάμε με την πρώτη μας πρόταση που θα μας βοηθήσει να ακονίσουμε το μυαλό μας. Με το IQ Test for Mensa μπορούμε να κάνουμε αξιόπιστα τεστ με το σύστημα Mensa αλλά και με το Ευρωπαϊκό σύστημα. Ξεχάστε όλα τα tests που κυκλοφορούν στο διαδίκτυο που για να σας δώσουν το αποτέλεσμα πρέπει να στείλετε / λάβετε sms υψηλής χρέωσης. Το κυριότερο, η εφαρμογή μας δίνει και τις απαντήσεις για να μπορέσουμε να καταλάβουμε τα λάθη μας (ό,τι πιο σημαντικό κατά την γνώμη μας).\nby Tiny Teacher Apps\nΣυνεχίζουμε με μια εφαρμογή που μας δίνει τη δυνατότητα να μετατρέψουμε τις φωτογραφίες και τα video μας σε ασπρόμαυρα, με μια κίνηση. Αν και αντιμετωπίσαμε κάποια θέματα με κάποια videos, συνολικά η εφαρμογή είχε αρκετα καλή απόδοση. Αρχικά, μας δίνει μια προεπισκόπηση της βιβλιοθήκης φωτογραφιών μας, μετατρέποντάς τη σε ασπρόμαυρη (φυσικά καμία αλλαγή δεν γίνεται στις original φωτογραφίες) και μετά εμείς επιλέγουμε ποιες φωτογραφίες αξίζει να μετατραπούν, έχοντας την δυνατότητα να χρησιμοποιήσουμε και κάποιες συμπληρωματικές ρυθμίσεις.\nΟλοκληρώνουμε τις σημερινές μας προτάσεις με ένα παιχνίδι που μας άρεσε πολύ. Οι φίλοι του skate board πιστεύουμε πως θα ενθουσιαστούν με το True Skate που δεν αποτελεί μια arcade πρόταση, αλλά μάλλον είναι περισσότερο simulator. Εξομοιώνοντας λοιπόν το skating, η δυσκολία του είναι μεγάλη, κυρίως κατά την εκμάθηση του χειρισμού. Όμως, το τελικό αποτέλεσμα είναι απόλυτα αληθοφανές skating, που στην τελική είναι και το ζητούμενο για τους φαν του είδους.\nΕφαρμογές Δωρεάν μόνο για σήμερα: IQ Test for Mensa, Ansel & True Skate (11/07) 2 Μέρος


DogWorld: «Σαν τη...Σκύλα με τη Γάτα»: Η νέα εκπομπή για κατοικίδια στον ΒΗΜΑFM 99,5\n«Σαν τη...Σκύλα με τη Γάτα»: Η νέα εκπομπή για κατοικίδια στον ΒΗΜΑFM 99,5\n«Σαν τη...Σκύλα με τη Γάτα»... λέγεται η νέα εκπομπή για τα κατοικίδια στον ΒΗΜΑFM 99,5. Κάθε Σάββατο και Κυριακή, 16.00 με 17.00 , η Ίρις Καλφοπούλου και η Κατερίνα Κουρούκλη δίνουν λύσεις σε σοβαρά, αστεία, πιθανά και απίθανα προβλήματα που αφορούν τα κατοικίδια μας.\nΕίμαι άνθρωπος του «καναπέ»....να πάρω σκύλο ή χάμστερ ? Γιατί η γάτα μου κάνει απεργία πείνας?.... Ο φίλος μου δεν θέλει τον σκύλο μου...να τον χωρίσω?....Πώς θα μπορέσω να συνεννοηθώ με το κουνέλι μου? ...Ο παπαγάλος μου μάλλον έχει κατάθλιψη...Ο σκύλος μου ροχαλίζει απίστευτα το βράδυ και δεν με αφήνει να κοιμηθώ... τα καναρίνια μου βράχνιασαν....οι γάτες μου τσακώνονται συνέχεια μεταξύ τους...\nΗ Ιρις Καλφοπούλου πρώτα γαύγισε και νιαούρισε και μετά είπε «μαμά»\nΑπό μικρή έφερνε στο σπίτι της ότι αδέσποτο ζωάκι έβρισκε ... η συλλογή της μετραει περιστέρια , κουτάβια , γάτες , ινδικά χοιρίδια, χελωνάκια, σκατζόχοιρους και ένα αδέσποτο παγώνι!!\nΕίναι μέλος σε πολλά φιλοζωικά σωματεία και ασχολείται με τα δικαιώματα των ζώων.\nΑπό το 2009 ασχολήθηκε ενεργά με το παράνομο εμπόριο ζώων στην Ελλάδα και τα παράνομα εκτροφεία, το 2009 με την υποστήριξη της ΠΦΟ αλλά και φιλοζωικού σωματείου που ανέλαβε τα ζώα κλείνουν νομικά το πρώτο παράνομο εκτροφείο στην Ελλάδα διασώζοντας 58 σκύλους, 200 κότες και 1 καναρίνι .\nΜοιράζεται το σπίτι της με 2 γάτους και 2 σκύλους όλα από παράνομα εκτροφεία που δεν τα αποχωρίζεται ποτέ .\nΈχει σπουδάσει οικονομικά στο Λονδίνο και για πολλά χρόνια υπήρξε χρηματιστηριακός εκπρόσωπος σε μεγάλες Χρηματιστηριακές εταιρίες. Το 2011 αποφάσισε να ασχοληθεί αποκλειστικά με τα ζώα αφιερώνοντας όλες τις προσπάθειες στην υιοθεσία αδέσποτων σκύλων και γατιών. Επί 3 συνεχόμενες σαιζόν παρουσίαζε την ενότητα των κατοικίδιων στο Joy στη τηλεόραση του ΣΚΑΙ και μετά στο MEGA.\nΗ Κατερίνα Καλφοπούλου Κουρούκλη γεννήθηκε στην Αθήνα. Από τις πρώτες μέρες της ζωής της μοιραζόταν τη κούνια της με ένα σκυλί...τώρα δυστυχώς κοιμάται στον καναπέ γιατί στο κρεβάτι της έχουν κάνει κατάληψη 3 σκυλιά.\nΣπούδασε Δημοσιογραφία στην Αμερική...Σχέδιο μόδας στην Αγγλία και κατέληξε να δουλεύει στον τομέα των Δημοσίων Σχέσεων και την Επικοινωνίας.\nΜε κάποιο ανεξήγητο τρόπο κατάφερνε πάντα να φέρνει και τον εκάστοτε σκύλο μαζί της στο γραφείο της με τη δικαιολογία ότι ο «κακομοίρης» έχει άγχος αποχωρισμού και παθαίνει κατάθλιψη μακριά της...και που να τρέχει σε ψυχιάτρους τώρα.\nΤις ελεύθερες ώρες της τρέχει σε εκθέσεις Μορφολογίας σκύλων...φιλοξενεί αδέσποτα βρίσκοντας τους τα καλύτερα σπίτια...τρέχει σε βουνά και λαγκάδια με τα σκυλιά της...και εξασκεί τις μαγειρικές της ικανότητες σε συνταγές για σκύλους...\nΑπό το 2009 έως και το 2013 έκανε στο ραδιόφωνο του ΣΚΑΙ, το «Παρά Τρίχα σε 2 λεπτά» ένα καθημερινό 3λεπτο ένθετο για τη ζωή μας με τα κατοικίδια.\nΜιλάει Αγγλικά, Γαλλικά και φυσικά συνεννοείται άψογα με όλα τα κατοικίδια...\nΤο link της εκπομπής ΕΔΩ


Survivor αποκάλυψη: Ποιο είναι το μεγάλο μυστικό που κρύβουν για τον Γιώργο Αγγελόπουλο «Διάσημοι» και παραγωγή του παιχνιδιού; Γιατί δεν λένε όλη την αλήθεια για την κλοπή; - Lifestyle - TV24\nΑπό ήρωας…προδότης! Από καλό παιδί που έφτιαχνε κολιέ στην παραλία…κάθαρμα ολκής! Από παιχταράς…τσογλάνι! Όλα αυτά δικαιολογούνται, για ένα ψάρι, που λένε ότι έφαγε μόνος του και επειδή πήγαινε μπροστά από όλους όταν γυρνούσαν στο νησί τους οι «Διάσημοι»;\nΕμείς στο youweekly.gr το θεωρούμε τουλάχιστον γελοίο. Δεν γίνεται ξαφνικά να μισήσεις κάποιον για αυτούς τους λόγους!!! Άρα κάτι άλλο συμβαίνει. Ψάξαμε και μάθαμε. Αποκαλύπτουμε λοιπόν ότι…αυτό είναι το μεγάλο μυστικό που κρύβουν όλοι τους για τον Ντάνο ή αλλιώς Γιώργο Αγγελόπουλο! Πάμε να πιάσουμε όμως το πράγμα από την αρχή!\nΤα μισόλογα συνεχίστηκαν στο Survivor, όπως είδαμε όλοι, για τους λόγους που έχουν οδηγήσει στη στοχοποίηση του μεγάλου φαβορί, με τη Σόφη Πασχάλη να καλεί τους συμπαίκτες της να μη φοβηθούν να μιλήσουν και να αποκαλύψουν την αλήθεια, ενώ νωρίτερα και ο Στέλιος Χανταμπάκης ανέφερε ότι του μίλησαν κρυφά για να μην τον προσβάλουν δημόσια.\n«Όμορφα, δικαιοσύνη γιατί αυτό που ήθελα και τους είχα πει το πρωί Ευρυδίκη μου και Λάουρά μου η διαίσθησή μου λέει ότι το ψέμα και η αδικία νικά. Έτσι είναι η κοινωνία περισσότερο. Νιώθω ότι έχω εισπράξει τεράστια μαθήματα. Νιώθω ότι η ειλικρίνεια την οποία έχω σε τόσο μεγάλο βαθμό δεν θα την αλλάξω ποτέ. Δεν θα άλλαζα τίποτα από όσα είπα και όλα αυτά που δεν συναίνεσα και το κοινό δεν το βλέπει. Αυτό που είμαι δεν φοράει πολλές φορεσιές γιατί η ειλικρίνεια φοράει μία, το ψέμα φοράει πολλές ανάλογα με την περίσταση και είναι πολύ βολικό και είναι και πάρα πολύ αρεστό.\nΕύχομαι οι συμπαίκτες μου μέχρι το τέλος του Survivor να έχουν φανερώσει την αλήθεια και να μη φοβούνται να μιλήσουν. Να τα φανερώσουν όλα όπως πρέπει και όχι ότι δεν πρέπει να μιλήσω, δεν κάνει να μιλήσει, δεν είναι η ώρα να μιλήσω και αυτές οι απαντήσεις. Θεωρώ ότι αν τα πράγματα τα πούνε όπως πρέπει όλα θα πάνε και όπως πρέπει. Αυτά ήταν τα λόγια μου που μπορούν να πούνε.\nΔεν νιώθω ότι δεν πήρα μαθήματα. Πήρα πολλά μαθήματα, πέρασα υπέροχα εδώ αλλά είναι η στιγμή μου. Τους αγαπώ αυτούς που αγαπώ. Έκανα δύο φίλες εγκάρδιες. Έχω και κάποιους ανθρώπους που πάλι θα είναι φίλοι μου. Δεν θα άλλαζα καμία στιγμή και καμία ανειλικρίνεια να τη γύρναγα πίσω για να γυρίσω κι εγώ στο ψέμα. Εκτιμώ βαθιά ότι η αλήθεια είναι σκληρή αλλά την προτιμώ. Τους εύχομαι να τα βρουν. Εγώ αυτό που ήθελα να κάνω σήμερα ήταν να τους ενώσω. Έτσι λειτουργεί ο κόσμος και εμείς είμαστε μια μικρογραφία του.\nΗ αλήθεια θέλει πολύ χρόνο για να φανερωθεί ενώ το ψέμα είναι εδώ δίπλα μας και είναι πάντα αρεστό γιατί βολεύει», σημείωσε η Σόφη Πασχάλη αφήνοντας πολλές αιχμές για τον Γιώργο Αγγελόπουλο.\nΤι είναι λοιπόν αυτό που κρύβουν για τον Ντάνο. Η αλήθεια είναι, όπως σας αποκαλύπτει σήμερα το youweekly.gr, από διαρροές μέσα από το Survivor ότι ο Γιώργος Αγγελόπουλος πιάστηκε να κλέβει.\nΝαι όπως το διαβάζετε…Οι «Διάσημοι» λένε ότι έκλεψε όχι μόνο τροφή αλλά και ένα χρήσιμο αντικείμενο της ομάδας!!!\nΕμείς βέβαια αναρωτιόμαστε πως να κλέψει τροφή όταν για να την μαγειρέψει χρειάζεται φωτιά!!! Οι «Διάσημοι» υποστηρίζουν ότι βρήκε μια τροφή που μοιάζει αρκετά με τα δικά μας μύδια. Έκλεψε λοιπόν ένα κομμάτι από τα δίχτυα που έχουν για ψάρεμα και έβαλε εκεί μέσα τα «μύδια Ανατολής» τα οποία άφησε μέσα στην θάλασσα σε σημείο που γνώριζε μόνο αυτός.\nΑλήθεια ή ψέματα είναι τελικά κλέφτης ο Ντάνος ή οι «Διάσημοι» προσπαθούν να τον διαβάλουν με κάθε τρόπο; Ένα είναι σίγουρο…\nΠώς θα είναι η επόμενη μέρα μετά την αποχώρηση της Σόφης Πασχάλη από την ομάδα τους; Πώς θα συμπεριφερθούν οι παίκτες στον Γιώργο Αγγελόπουλο και τι συζητήσεις θα γίνουν για να καταφέρουν να φέρουν και πάλι την ενότητα στην ομάδα τους; Ποιοι θα αντιδράσουν και ποιες αλήθειες θα βγουν στην επιφάνεια; Θα δούμε σήμερα..\nΠιο ερωτευμένη από ποτέ: Η νέα φωτογραφία της Χριστίνας Μπόμπα από τον Άγιο Δομίνικο!


Έβγαλε το δέρμα του για μένα [βίντεο]\nΔΕΡΜΑ ΤΑΙΝΙΑ ben aston Παραμύθι ειδικά εφφέ επιστημονική φαντασία ψεύτικο αίμα Τέχνη\nΤο «Έβγαλε το δέρμα του για μένα» είναι ένα παραμύθι επιστημονικής φαντασίας και βασίζεται στο ομώνυμο διήγημα της Maria Hummer. Ο Ben Aston δημιούργησε την ταινία κατά τη διάρκεια του μεταπτυχιακού στο London Film School.\n«Μου πήρε δύο χρόνια για να την ολοκληρώσω. Χρησιμοποιήσαμε πάρα πολύ ψεύτικο αίμα και ο μετρ των ειδικών εφέ, Colin Arthur (‘Never Ending Story’, ‘2001: A Space Odyssey’) μας βοήθησε να καταφέρουμε το αδύνατο» λέει.\n«Ο Sebastian Armesto (‘Anonymous’, ‘Pirates of the Caribbean’) σε κάθε γύρισμα πέρναγε 8 ώρες στο μακιγιάζ και κατάφερε μαζί με την Anne Maguire (‘Saving Private Ryan’, ‘Parade’ s End’) να δώσουν στην ταινία κάτι θαυμάσιο, φρικτό και εντελώς μοναδικό. Αλλά δεν θέλω να πω άλλα, αυτό που θέλω είναι οι θεατές να είναι εντελώς απροετοίμαστοι όταν την δουν, όπως ήμουν εγώ όταν πρωτοδιάβασα την ιστορία».\nΟπότε, κλείσε φώτα, βάλε ακουστικά, βάλτο σε πλήρη οθόνη και δες το. Αξίζει να το δεις!


Κικίλιας: Αυξάνεται η πιθανότητα έλευσης του κοροναϊού στην Ελλάδα\nΤην ετοιμότητα της χώρας για την έξαρση του κοροναϊού υπογράμμισε ο υπουργός Υγείας, Βασίλης Κικίλιας, στη σύσκεψη με τον πρωθυπουργό Κυριάκο Μητσοτάκη, μετά τον συναγερμό που έχει σημάνει στην Ιταλία. Ο κ. Κικίλιας σε δηλώσεις του επισήμανε ότι η χώρα είναι θωρακισμένη.\nΟ αριθμός των θυμάτων από τον φονικό ιό στην Ιταλία έχει φτάσει τους 4. Ενώ, πάνω από 200 είναι τα επιβεβαιωμένα κρούσματα. Η ιταλική κυβέρνηση προχώρησε στη λήψη έκτακτων μέτρων, θέτοντας σε καραντίνα χωριά της Βόρειας Ιταλίας. Στην περιοχή εντοπίζονται τα περισσότερα κρούσματα κοροναϊού. Ταυτόχρονα, έχει ακυρωθεί και το διάσημο καρναβάλι της Βενετίας. Η Αυστρία έκλεισε τις σιδηροδρομικές συνδέσεις με την Ιταλία και την ίδια ώρα κλειστά παραμένουν και τα σχολεία όπως επίσης και τα μουσεία.\nΠανικός, όμως, επικρατεί στους κατοίκους του Μιλάνο που έσπευσαν να εφοδιαστούν με βασικά υλικά, με τις φωτογραφίες και τα βίντεο που κυκλοφορούν στα μέσα κοινωνικής δικτύωσης να δείχνουν άδεια ράφια και ουρές πελατών να περιμένουν στα ταμεία.\nΧαρτομάντιλα, γάντια και απορρυπαντικά είναι τα είδη που έχουν ήδη εξαφανιστεί από τα ράφια των σούπερ μάρκετ στο Μιλάνο και την επαρχία, με τους κατοίκους να φοβούνται την κατάσταση έκτακτης ανάγκης για τον κοροναϊό που αριθμεί ήδη 4 νεκρούς.\nΠροηγούμενο άρθροΥπ. Υγείας: Ενίσχυση νοσοκομείων με προσωπικό στη μάχη του κοροναϊού\nΕπόμενο άρθροΚοροναϊός: Αλαλούμ με τους νεκρούς, έξι τελικά οι νεκροί στην Ιταλία


Γιατί αποφασίστηκε το άνοιγμα των δημοτικών – Ανοιχτοί και τον Ιούλιο οι παιδικοί σταθμοί – Λόγος της Πέλλας\nHome/Ειδήσεις/Ελλάδα/Γιατί αποφασίστηκε το άνοιγμα των δημοτικών – Ανοιχτοί και τον Ιούλιο οι παιδικοί σταθμοί\nΛόγος Πέλλας 25/05/2020\tΕλλάδα\nΣτην 13:00 Κεραμέως, Θεοδωρικάκος και Πέτσας θα ανακοινώσουν τους «κανόνες» που θα ισχύσουν στα δημοτικά.\nΤελειώνουν οι άδειες ειδικού σκοπού. Η ομόφωνη απόφαση των ειδικών έπεισε και τον… επιφυλακτικό Μητσοτάκη. Πρόβα τζενεράλε για τον τουρισμό το άνοιγμα της εστίασης.\nΔεδομένο θεωρείται ότι ειδικά για τα δημοτικά σχολεία η χρονιά θα παραταθεί έως το τέλος Ιουνίου, ενώ οι παιδικοί και βρεφονηπιακοί σταθμοί- που υπάγονται στο υπουργείο Εσωτερικών- θα λειτουργήσουν κανονικά και τον Ιούλιο, όπως κάθε χρόνο. Επίσης, θα πάψουν πλέον να υφίστανται οι άδειες ειδικού σκοπού για γονείς και κηδεμόνες, από τη στιγμή που-θεωρητικά, τουλάχιστον- στα θρανία επιστρέφουν οι μαθητές όλων των βαθμίδων.\nPrevious Δένδιας και Παναγιωτόπουλος ενημερώνουν την Τρίτη για τα γεγονότα στον Έβρο\nNext “Η Άσπα Τσίνα ήταν πολύ ταλαιπωρημένη, είναι άρρωστη, μάτωσε η καρδιά μου”